ΑΕΚ, Τροχανάς, ENIC, Σίρχαουζ, Σκλαβενίτης... - Sport-Retro.gr\nSport-Retro.gr\t 6 Οκτ, 2018\nΑνέκαθεν η ομάδα με τα πιο συναρπαστικά διοικητικά επεισόδια, θαρρείς και θέλει κάθε τόσο να επιβεβαιώνει τις καταβολές της, η ΑΕΚ είναι η επιτομή ενός μεταμοντέρνου Βυζαντίου με τα διλήμματα και τις έριδες να προκύπτουν διαχρονικά κάθε που η ομάδα μοιάζει να ηρεμεί.\nΣτην πραγματικότητα ήρεμη δεν ήταν ποτέ, κουβαλάει στα σπλάχνα της «Ησυχαστές και Δηλωτές», «Ενωτικούς και Ανθενωτικούς», σχίσματα, προσωπολατρείες που ακουμπούν το όριο εκείνων των μαχών στον Ιππόδρομο της Κωνσταντινούπολης την περίοδο της εικονομαχίας.\nΕίναι η μοναδική ομάδα στην ιστορία του ελληνικού ποδοσφαίρου με τόσες φήμες να περιβάλλουν την ιδιοκτησία της, από τη δεκαετία του ’70 ακόμη-ακόμη, όταν ο Λάτσης ήταν πάντα προ των πυλών και θα την εκτόξευε.\nΠολυεθνικές, πολυμετοχικότητα, διαχειριστές παντός είδους, καμουφλαρισμένες λαϊκές βάσεις, παλιές δόξες, διοικήσεις διορισμένες από το Πρωτοδικείο, τραπεζικά ιδρύματα, hedge funds, εταιρείες φαντάσματα, κροίσοι από την Τουρκία και «κροίσοι» από το Manzanillo, ο θείος Μπομπ, τα Reservoir Dogs του Σταύρου Αδαμίδη, οι μετοχές που πάντα ανήκουν στον «Ζ», το αεροπλανάκι του Μιχάλη Τροχανά και του SòE. Αυτή είναι και η αφετηρία διότι από τον κυρ Μιχάλη έγινε η μετάβαση στην ENIC.\nΟ Τροχανάς παρουσιάζεται στην ΑΕΚ ως επικεφαλής του ομίλου SòE και μέτοχος σε πάμπολλες εταιρείες. Δεν είναι ζάμπλουτος, αλλά δεν είναι και αμελητέα ποσότητα. Εποχές που το διαδίκτυο ήταν σε πολύ πρώιμα στάδια και εν πολλοίς δεν υπήρχε, οι φωνές που προειδοποιούν για το «πυραμιδωτό» σύστημα «ανάπτυξης» του SòE δεν εισακούονται.\nΜιχάλης Τροχανάς – Δημήτρης Μελισσανίδης\nΤο ίδιο και κάποιες φωνές κυρίως από την Κύπρο που μιλούν για έναν άνθρωπο με sui generis χαρακτήρα και μια ερωτική σχέση με τη δημοσιότητα. Είναι σαφές ότι Μπάγεβιτς και Τροχανάς δεν ταιριάζουν, η παρεμβατικότητα του Τροχανά τον εξοργίζει, αντιλαμβάνεται ότι το άστρο της ΑΕΚ δύει παρόλο που στο encòre της η ομάδα του είναι η καλύτερη της εποχής και προσφέρει μοναδικό θέαμα.\nΟ Τροχανάς δεν μπορεί να μείνει φρόνιμος και ανοίγει κόντρα και με τους οργανωμένους που παίρνουν σαφέστατα το μέρος του Μπάγεβιτς. Ιδιοκτήτης μπορεί να είναι ο Τροχανάς, είναι όμως αδιευκρίνιστο ποιος ασκεί διοίκηση στην ομάδα, τουλάχιστον μέχρι το πρώτο μισό της σεζόν και προτού διαρρεύσουν οι πρώτες φήμες περί συμφωνίας του Μπάγεβιτς με τον Σωκράτη Κόκκαλη και τον Ολυμπιακό.\nΟ Τροχανάς προσφέρει ηγεμονικό συμβόλαιο στον προπονητή-τοτέμ, ο Βόσνιος αρνείται και αναφέρει ότι υπάρχει ασυμφωνία χαρακτήρων. Η πίεση του κόσμου και ειδικά της Οriginal είναι αφόρητη, ο Τροχανάς είναι ο πλέον ακατάλληλος άνθρωπος για να διαχειριστεί μια τέτοια κατάσταση.\nΟ ίδιος είναι ένας πολύ περίεργος άνθρωπος, ξένος με τον αγοραίο κόσμο του ποδοσφαίρου, εντελώς διαφορετικός με τη φιλοσοφία της ΑΕΚ. Εκδίδει ανακοινώσεις στα όρια της νουβέλας, τίτλοι όπως «η ΑΕΚ, η διανόηση και ο Μπρουκνέρ» περισσότερο μπερδεύουν παρά επιμορφώνουν το κοινό.\nΟ Τροχανάς ξεκινά να έχει σημαντικά προβλήματα και στον επιχειρηματικό στίβο, το αεροπλανάκι του SòE έχανε ύψος και πλησίαζε επικίνδυνα το έδαφος. Περισσότεροι από 20.000 συμπατριώτες μας είχαν εμπιστευτεί σεβαστά μέρη της περιουσίας τους από το 1994 στην ιδέα του Τροχανά, αλλά τα τουριστικά θέρετρα στη Σητεία δεν αχνοφαίνονταν ούτε γι’ αστείο. Δεν άργησαν οι πρώτες αγωγές και μηνύσεις.\nΜια εταιρεία που ιδρύθηκε το 1991 με αρχικό κεφάλαιο 5.000.000 δραχμές, είχε βρεθεί εκτοξευμένη το 1996 μετά από αλλεπάλληλες ΑΜΚ στα 4.000.000.000 και είχε «γεννήσει» 16 θυγατρικές.\nΟι επενδυτές του SòE κυνηγώντας το άπιαστο όνειρο του εύκολου πλουτισμού, κατέθεταν κεφάλαια για την αγορά μετοχών στις 17 συνολικά εταιρείες του ομίλου, κεφάλαια που με τη μέθοδο της υπεραξίας έφευγαν από τις εταιρείες και κατέληγαν στις τσέπες των ιδρυτικών στελεχών του ομίλου.\nΉταν σαφές ότι η ΑΕΚ αποτελούσε ασπίδα προστασίας για τον Τροχανά, απλώς έκατσε στην κέντα της «προδοσίας» Μπάγεβιτς και δεν κεφαλαιοποίησε τη δημοτικότητα και τη δυναμική της ομάδας.\nΑπέκτησε προς στιγμήν έρεισμα λόγω του τυφλού μίσους για τον Μπάγεβιτς και της απόκτησης του Ντέμη Νικολαΐδη από τον Απόλλωνα, αλλά η δεύτερη σεζόν του στην ομάδα είναι πολύ δύσκολη.\nΑναγκάζεται να στραφεί σε λύσεις όπως η προεδροποίηση του Γιώργου Κυριόπουλου (δημάρχου Καλλιθέας) αναζητεί «περίεργους» συμμάχους πέραν του διαχρονικού παράγοντα της ΑΕΚ Νίκου Στράτου και αρχίζει να δρομολογεί την πώληση της ΠΑΕ, αφού η κόντρα με τους οργανωμένους καλά κρατεί και το κλίμα για εκείνον στη Νέα Φιλαδέλφεια είναι εξαιρετικά εχθρικό.\nO Ντάνιελ Λίβι με τον δημοσιογράφο Βασίλη Σαμπράκο\nΗ ΑΕΚ αποχαιρετά έναν-έναν τους ποδοσφαιριστές που την έκαναν να μεγαλουργήσει, μετά τον Τσιάρτα που είχε αποχωρήσει για τη Σεβίλλη, αποχωρεί και ο Κετσμπάια για τη Νιούκαστλ, αποχωρεί και ο Μπορμπόκης για τη Σέφιλντ, ο Μανωλάς απέχει από την προετοιμασία.\nΟ Τροχανάς αναζητά εναγωνίως αγοραστή, όλες οι πόρτες είναι κλειστές, στο μεταξύ έχει αντικαταστήσει τον Κυριόπουλο με τον Αλέξη Κούγια στον προεδρικό θώκο.\nΟ κόσμος της ΑΕΚ βράζει, η ομάδα είναι ακόμη δυνατή, σε καμία περίπτωση όμως η ομάδα που οι ΑΕΚτζήδες θαύμαζαν επί Γενεράκη και επί Καρρά-Μελισσανίδη.\nΟι παλινωδίες Τροχανά είναι συνεχείς, διαρρέει ψευδείς ενδιαφερόμενους και τα τέλη Αυγούστου του 1997 τον βρίσκουν ακόμη ιδιοκτήτη.\nΗ επίσημη «πρώτη» της ΑΕΚ γίνεται παρουσία δύο χιλιάδων εξαγριωμένων οπαδών που ξιφουλκούν κατά παντός υπευθύνου, η ένταση κλιμακώνεται και πέφτουν ακόμη και «ψιλές». Την πληρώνουν πρώτοι απ’ όλους ο Αλέξης Κούγιας και ο τότε τερματοφύλακας Βασίλης Καραγιάννης, ο κόσμος απαιτεί να φύγει ο Τροχανάς και ας ξαναπάει η ομάδα στο Πρωτοδικείο για να οριστεί διοίκηση.\nΟ Τροχανάς βρίσκεται ενώπιον ενός ξεκάθαρου διλήμματος: είτε θα συνεχίσει στην ιδιοκτησία μέχρις ότου να επιτύχει την τιμή πώλησης που επιθυμεί είτε θα μετριάσει τις παράλογες απαιτήσεις του και θα πουλήσει.\nΕκεί έρχεται η ENIC και ο ιδιοκτήτης της Τζο Λιούις να τον απαλλάξουν από τον τεράστιο βραχνά που λέγεται ΑΕΚ, μιας ομάδας που στερείται εσόδων και παράγει διαρκώς χρέη. Ο Τροχανάς χωρίς να το σκεφτεί δύο φορές συμφωνεί άμεσα με τους Έλληνες εκπροσώπους της αγγλικής πολυεθνικής και μια ωραία πρωία ανακοινώνεται στον κόσμο της ΑΕΚ ότι την αναλαμβάνει η ENIC.\nΗ English National Investment Company όπως είναι το πλήρες όνομά της, είναι μια επενδυτική εταιρεία που είχε εξαιρετικά επιθετική πολιτική στο ευρωπαϊκό ποδόσφαιρο εκείνη την εποχή. Στο Ηνωμένο Βασίλειο η Τότεναμ και οι Ρέιντζερς, στην Τσεχία η Σλάβια Πράγας, στην Ιταλία η Βιτσέντσα, στην Ελλάδα η ΑΕΚ.\nΟ κόσμος της ομάδας ακούει για τρελά λεφτά, μαθαίνει τον Τζο Λιούις, το δεξί του χέρι Ντάνιελ Λίβι, που έρχεται για το μεγάλο deal στην Αθήνα, ονειρεύεται πολλά λεφτά όταν μαθαίνει ότι ο Τροχανάς μεταπώλησε την ΠΑΕ λίγο κάτω από 3.000.000 δραχμές.\nΟι Άγγλοι όπως τους αποκαλούσαν άπαντες τότε, τοποθετούν το σεβαστό απ’ όλους Λάκη Νικολάου στη θέση του προέδρου, αλλά δεν υπάρχει χρόνος για μεταγραφές. Υπομονή συστήνουν όλοι, ο χειμώνας είναι κοντά.\nΗ ENIC δε φείδεται χρημάτων, ανανεώνει τα συμβόλαια σε όλα τα «βαριά χαρτιά» της ομάδας με απίστευτα ποσά για το ελληνικό ποδόσφαιρο, έρχονται ο Δώνης, ο Τόμιτς, πληρώνονται 650 εκατομμύρια δραχμές για τον Κέλβιν Σέμπουε, τα ποσά είναι απίθανα όχι μόνο για τα δεδομένα της ΑΕΚ αλλά και του ελληνικού ποδοσφαίρου γενικότερα.\nΤις συμφωνίες συνάπτει ο διευθύνων σύμβουλος της ΠΑΕ – «τοποτηρητής» όπως ήταν της μόδας να γράφεται τότε – και ουσιαστικό κουμάντο της ENIC στην Ελλάδα, ο Πέτρος Στάθης. Η ΑΕΚ ξοδεύει και ξαναξοδεύει, τα ποσά είναι ιλιγγιώδη αλλά η ομάδα δεν τα καταφέρνει, μένει τρίτη, πολύ πίσω από Ολυμπιακό και Παναθηναϊκό.\nΤο καλοκαίρι η επένδυση γίνεται ακόμη πιο γενναιόδωρη. Η ENIC ξοδεύει, ξοδεύει, ξοδεύει. Πολύ αργότερα βέβαια θα γίνει σαφέστατο ότι δεν χάρισε αλλά δάνειζε.\nΗ ΑΕΚ φτάνει μια ανάσα από τον Γιόαχιμ Λεβ, καταλήγει στο Ντράγκοσλαβ Στεπάνοβιτς, ο Στάθης πληρώνει 700.000.000 και παίρνει τον Λάκη από τον Πανηλειακό, έρχονται με βασιλικά συμβόλαια Ίλιεφ, Μπαμπούνσκι (ως αντικαταστάτης του Μανωλά που σταμάτησε), Ζήκος, Μάρκος, Ζουμπούλης, γενικότερα η χαρά του μάνατζερ.\nΗ ομάδα και πάλι δεν απογειώνεται, ο Στεπάνοβιτς απολύεται πριν από την παρέλαση, το άνοιγμα στα οικονομικά είναι μεγάλο και είναι υπεραπαραίτητη η προστασία της επένδυσης της ENIC.\nΟ Στάθης φέρνει σε επαφή το Λίβι με το Μελισσανίδη, εγγυάται ότι είναι ο κατάλληλος άνθρωπος για να ξεκινήσουν οι Άγγλοι να ρεφάρουν το απίστευτο ρευστό που στέλνουν στην Ελλάδα, ο τρόπος για να γίνει απόσβεση των χρημάτων τους σε ένα πρωτάθλημα διαπλοκής που το ελέγχει ο Σωκράτης Κόκκαλης.\nΝέες μεταγραφές τον Δεκέμβριο, δανεικοί και από την Άρσεναλ, ο Παναθηναϊκός όμως είναι σκληρό καρύδι και η δεύτερη θέση που οδηγεί στα προκριματικά του Champions League τίθεται εν αμφιβόλω.\nΗ ΑΕΚ τελικά κατακτά τη δεύτερη θέση, που εξ ολοκλήρου πιστώνεται στον Μελισσανίδη, ο οποίος στο καθοριστικό παιχνίδι με τον Ηρακλή στο Καυτανζόγλειο, κάθεται ακόμη και στον πάγκο και συμμετέχει ενεργά στο ματς. Η ΑΕΚ με το λάθος του Καρκαμάνη κερδίζει 3-2 στη Θεσσαλονίκη και τα νέα χαροποιούν τους Άγγλους που ονειρεύονται τους χρυσοφόρους ομίλους.\nΜεγάλες προσδοκίες, (ξανά) πολλά λεφτά για μεταγραφές, ο Μελισσανίδης επιλέγει Τουμπάκοβιτς ανακηρύσσοντάς τον τρόπον τινά σε αντί-Μπάγεβιτς, φέρνει 10 παίκτες μεταξύ των οποίων ο δανεικός των 2.500.000.000 δραχμών Ντράγκαν Τσίριτς από την Μπαρτσελόνα που γκρεμίζει το αεροδρόμιο. Και πάλι όμως η ομάδα δεν φέρνει τα προσδοκώμενα αποτελέσματα.\nΟ αποκλεισμός από την ΑΪΚ Στοκχόλμης είναι συνώνυμο καταστροφής, η ΑΕΚ μένει εκτός ομίλων και η τρύπα μόνο για την τρέχουσα χρήση φτάνει τα 5.000.000.000. Και είναι ακόμη Αύγουστος… Στο πρωτάθλημα τα πράγματα ακολουθούν την ίδια μίζερη πορεία, ο Μελισσανίδης φεύγει πρώτος από το φουρτουνιασμένο καράβι αντιλαμβανόμενος ότι πάει ολοταχώς στα βράχια.\nΑρχικά αντικαθίσταται από τον επιστήθιο φίλο του Στέφανο Μαμαντζή, αφού ο Στάθης έκανε ότι μπορούσε για να μένει ο κόσμος με την εντύπωση ότι ο Μελισσανίδης ασχολείται με την ομάδα.\nΗ σεζόν είναι καταστροφική απ’ όλες τις απόψεις, ο σεισμός της Πάρνηθας επί της ουσίας είναι η αρχή του τέλους για το «Νίκος Γκούμας», γίνεται το περιβόητο ντέρμπι με τον Ολυμπιακό του ’99 με το Δημητρόπουλο και τους πυροβολισμούς στο Members Club, η ΑΕΚ και το ελληνικό ποδόσφαιρο έχουν πιάσει πάτο.\nΗ ENIC αναζητά μετά βδελυγμίας τρόπο να απεμπλακεί από την ΑΕΚ, εξουσιοδοτείται ο Στάθης να ψάξει άμεσα για επενδυτές, τίθεται εν αρχή στο περιθώριο και εμφανίζεται ο πρώτος αλλοδαπός που αναλαμβάνει τα ηνία της ομάδας.\nΕίναι ο θρυλικός Κορνίλιους-Θεόδωρος-Νικόλαος Σίρχαουζ, ο χαμογελαστός ξανθομάλλης Ολλανδός που μάλλον δεν έχει και μεγάλη σχέση με το ποδόσφαιρο, αλλά είναι η επιλογή του Λίβι για να σταματήσει η οικονομική αιμορραγία. Ο λογιστής από το Άμστερνταμ από το 1994 ήταν manager της Nethold από το 1995 είχε εγκαθιδρύσει στις Βρυξέλλες το αθλητικό κανάλι SuperSport.\nΤο παρασκήνιο και το domino που κρύβεται πίσω από την επιλογή Σίρχαουζ είναι απίστευτο: η Nethold αποκτά το Canal+ από τη Nethold, ο Κορνήλιος πρώτα πηγαίνει στην Κύπρο, κατόπιν στην Αθήνα ως Chief Financial Officer της Netmed, που είναι ένα από τα τμήματα της MIH, η οποία ελέγχει την Multichoice, τη Hellenic Interactive Services και πλέον την ΑΕΚ και την αθλητική εταιρεία BASIC που έντυνε τότε τον «δικέφαλο».\nΜετά την ENIC οι ΑΕΚτζήδες μαθαίνουν ότι στην ομάδα γίνεται συμμέτοχος και η Netmed, η εταιρεία δηλαδή που ελέγχει το τηλεοπτικό προϊόν του ποδοσφαίρου (και όχι μόνο) στην Ελλάδα, μέσω του SuperSport ή Filmnet όπως αρέσκοντο να το αποκαλούν όλοι τότε.\nΘορυβημένοι από την εμφάνιση νέας ψηφιακής και καλωδιακής δορυφορικής πλατφόρμας, οι Ολλανδοί προσπαθούν με έμμεσο τρόπο να εξασφαλίσουν ένα από τα μεγαλύτερα brand του πρωταθλήματος, θέλουν να αναγκάσουν την ΑΕΚ να υπογράψει συμβόλαιο δεκαετούς συνεργασίας, προσφέρουν 10.000.000 ευρώ στον Λίβι και το κατορθώνουν.\nΜαζί με τον Σίρχαουζ, εμφανίζεται για πρώτη φορά στα κοινά της ΑΕΚ και ο σημερινός μεγαλομέτοχος της ΚΑΕ Μάκης Αγγελόπουλος. Μετά το πρώτο διάστημα Σίρχαουζ, η ΑΕΚ κατακτά το Κύπελλο, αλλά και πάλι μένει εκτός πρωταθλήματος, τα χρέη έχουν αρχίσει να σωρεύονται επικίνδυνα και είναι αδύνατον να μείνει κρυφή η συμμετοχή της Netmed στο μετοχικό σχήμα.\nΑπό τα μέσα της επόμενης περιόδου γίνεται προσπάθεια να βρεθεί μια παρένθετη λύση, η ENIC μαζί με τη Netmed επικοινωνούν ότι η ΑΕΚ πωλείται, αναζητούνται επενδυτές για να «απαλλάξουν» τις πολυεθνικές από το βάρος, ενώ στην πραγματικότητα η ΑΕΚ είναι σιδηροδέσμιά τους.\nΟ Στάθης επανακάμπτει (ουσιαστικά δεν είχε φύγει ποτέ, απλώς έμεινε μακριά από το προσκήνιο για να αποφευχθούν οι επικοινωνιακοί κραδασμοί) πραγματοποιεί δεκάδες ραντεβού, αναζητεί επενδυτές μαζί με τον Τάκη Κασιούλα και τον δικηγόρο Σωκράτη Λοϊζίδη.\nΠέτρος Στάθης – Σωκράτης Λοϊζίδης\nΚάποιες περιπτώσεις δείχνουν να προχωρούν, ο «Βασιλιάς της Πέστροφας» Γιώργος Πετσάλης θα καταθέσει και έγγραφη πρόταση, αλλά υπάρχουν φήμες για ενδιαφέρον του Σπύρου Λάτση, οι οποίες ασφαλώς δεν έχουν ψήγμα βάσης.\nΟ Στάθης πείθει σχεδόν τον Μιχάλη Σπανό να εμπλακεί, λίγο πριν να πέσουν οι υπογραφές, ο ιδιοκτήτης της ΕΤΕΚΑ κάνει πίσω ενώ ακούγονται φήμες για τον Ευάγγελο Μυτιληναίο. Εμφανίζεται και διενεργεί έλεγχο ο Δημήτρης Αγγελόπουλος, τότε μεγαλομέτοχος του Απόλλωνα Καλαμαριάς, αποχωρεί και αυτός διαπιστώνοντας ότι η εταιρεία δεν έχει και πολλές ελπίδες πολυτελούς διαβίωσης.\nΚυκλοφορεί έντονα το σενάριο ότι επανακάμπτει ο Δημήτρης Μελισσανίδης μαζί με τον Στέλιο Χατζηιωάννου της EasyJet, ο Στάθης διαρρέει ότι η Netmed συζητάει με το Γιώργο Δαυίδ της Coca Cola (3E) ενώ παρουσιάζεται και ο Θανάσης Αθανασούλης (τότε του Alter) σαν επίδοξος σωτήρας.\nΟ Λοϊζίδης από την άλλη διαρρέει ενδιαφέρον του Μίνωα Κυριακού του Ομίλου ΑΝΤ1, ως Κύπριος φέρνει στην επικαιρότητα και τα ονόματα του Ομίλου Λανίτη (σ.σ. το έμαθε ο Μάριος Λανίτης και το διέψευσε άμεσα), του Γιώργου Ψάλτη, η λίστα με τα ονόματα που προσεγγίστηκαν είτε πραγματικά είτε στη φαντασία των εντολοδόχων είναι ατέλειωτη.\nΗ Netmed προσεγγίζει και τον τότε ισχυρό άνδρα της ΚΑΕ ΑΕΚ Γιάννη Φιλίππου της ΦΑΓΕ, ο επιχειρηματίας μοιάζει εν αρχή θετικός, εν συνεχεία απορρίπτει κάθε ανάμειξη όταν τα σχέδια του για κατασκευή γηπέδου στη Νέα Φιλαδέλφεια μέσω του Γιάννη Γρανίτσα απορρίπτονται συλλήβδην από ENIC και Netmed.\nΟ χρόνος πίεζε επικίνδυνα, ακόμη και ο Σταύρος Παπαδόπουλος της Καλαμάτας απορρίπτει πάσα εμπλοκή με το φουρτουνιασμένο καράβι που λέγεται ΑΕΚ, εμφανίζεται ακόμα και ο Βίκτωρας Μητρόπουλος ως επικεφαλής consortium επιχειρηματιών, αλλά κανένα από τα deals δεν τελεσφορεί. Μέχρι που φτάνει η μεγάλη ώρα και σκάει η βόμβα που ταράσσει τα νερά στο ελληνικό ποδόσφαιρο: ο Αλεχάντρο Σκλαβενίτης.\nΟ «Πρίγκιπας του Μαντσανίγιο» γίνεται άμεσα η αγαπημένη ενασχόληση των εφημερίδων, λέγεται ότι θα επενδύσει πάνω από 25.000.000.000 σε βάθος τετραετίας και είναι διατεθειμένος να ρίξει άμεσα 8.000.000.000 στην ΠΑΕ. Τα ρεπορτάζ παίρνουν φωτιά, αναζητούν πληροφορίες στο Μεξικό για το ποιόν του ομογενούς επιχειρηματία, βρίσκουν όμως ελάχιστα πράγματα.\nΑλεχάντρο Σακλαβενίτης – Κορνίλιους Σίρχαουζ\nΟι μοναδικές εναπομείνασες αξιόλογες περιπτώσεις σοβαρών επιχειρηματιών όπως ο Μιχάλης Σωτηρόπουλος (ομογενής από το Χιούστον) και ο εφοπλιστής Ιωάννης Καραγιώργης τίθενται άμεσα στο περιθώριο, με το που εμφανίζονται τα δισεκατομμύρια από το Μαντσανίγιο.\nΟ Σκλαβενίτης παρουσιάζεται διά εγγράφων ως πρόεδρος του τεράστιου επιχειρηματικού ομίλου Hercules Marines Services και τροφοδότης δεξαμενόπλοιων, σε χρόνο-ρεκόρ παρουσιάζεται να τα βρίσκει σε όλα με τη NetΜed, διαρρέεται μάλιστα ότι προορίζεται και ο ίδιος για πρόεδρος της ΠΑΕ.\nΔημοσιογράφοι, παράγοντες και ασφαλώς ο κόσμος της ΑΕΚ με τις προσδοκίες να χτυπάνε κόκκινο, περιμένουν εναγωνίως την άφιξη του μεγάλου Alejandro στο αεροδρόμιο του Ελληνικού. Η ιστορική μέρα φτάνει και ο σούπερ επιτυχημένος ομογενής επιχειρηματίας από το μακρινό Μεξικό καταφθάνει στην Αθήνα.\nΣτο αεροδρόμιο εμφανίζεται ένας ιδρωμένος και ταλαιπωρημένος τύπος, φορώντας ένα φαρδύ καφέ t-shirt και παπούτσια χωρίς κάλτσες. Βγαίνει από την economy και όχι από τα VIP του Ελληνικού, τον υποδέχεται σχεδόν γελώντας ο Σίρχαουζ.\nΟ Σκλαβενίτης, δίνει συνέντευξη Τύπου στο Divani Caravel, παρουσιάζει τους συνεργάτες του, τον Νοτιοαφρικανό πρώην διευθυντή της Labat Technologies Μαρκ Αλεξάντερ και «τον ιδρυτή» του Ομίλου Salec και νυν «συγγενή στελέχους της ΜΙΗ» Ζουχαΐρ Αλ Αζχάρ, ο οποίος διέγνωσε την τεράστια επενδυτική ευκαιρία της ΠΑΕ ΑΕΚ και αποφάσισε να παρατήσει την Αίγυπτο για τον «δικέφαλο».\nΗ κωμωδία δεν έχει τέλος. Η αγοραπωλησία επικοινωνιακά δείχνει να ολοκληρώνεται και μάλιστα επιδεικνύεται και το προσύμφωνο μεταβίβασης των μετοχών, υπογεγραμμένο από τη NetMed και από μια off shore εταιρεία αγνώστου ονόματος και προέλευσης. Στην πραγματικότητα οι δύο πολυεθνικές φρόντιζαν τα νώτα τους.\nΑφενός φημολογείτο η πρόθεση της Βουλής με την αναθεώρηση του συντάγματος το 2001, να εισάγει το ασυμβίβαστο μεταξύ ιδιοκτήτη κάθε μέσου ενημέρωσης με το Δημόσιο και αφετέρου η μεν ENIC αντιμετώπιζε σοβαρότατο πρόβλημα από την UEFA λόγω της πολυϊδιοκτησίας (αργότερα υποχρεώθηκε να υποχωρήσει όσον αφορά το μεγαλεπήβολο σχέδιο του Lewis για μερικό έλεγχο του ποδοσφαίρου ανά την Ευρώπη) και η Netmed αναζητούσε κάποιον να φορτωθεί το βάρος που λέγεται ΑΕΚ.\nΌταν έγινε με κάθε επισημότητα η εκδήλωση σε αίθουσα κεντρικού ξενοδοχείου, στην αίθουσα επικρατεί νεκρική σιγή. Ο Σκλαβενίτης μετά τις χειραψίες με τον Κορνήλιο, παρουσιάζει τον εντεταλμένο σύμβουλο επί θεμάτων ποδοσφαίρου και νέο διευθύνοντα σύμβουλο της ΠΑΕ, κύριο Χρυσόστομο Ψωμιάδη.\nΠρώτα φτάνει το πούρο και μετά ο Μάκης, το κομπολόι ακούγεται πιο βαρύ κι από αμόνι, ο χώρος γεμίζει μπράβους. Η ΠΑΕ ΑΕΚ είχε μόλις μπει στη δίνη Ψωμιάδη και για την ENIC δεν ξανακούσαμε ποτέ μέχρι την υπαγωγή στο άρθρο 44 από την «ομάδα Νικολαΐδη».


Της κοντής ψωλής της φταίνε οι τρίχες: Η εξέγερση κατά των φόρων και η επιβολή λαϊκής εξουσίας στο Ηράκλειο, στις 29 Ιανουαρίου 1928\nΗ εξέγερση κατά των φόρων και η επιβολή λαϊκής εξουσίας στο Ηράκλειο, στις 29 Ιανουαρίου 1928\nΗ εξέγερση κατά της βαριάς φορολογίας, λόγω των δανείων που πήρε η τότε πολυκομματική κυβέρνηση Ζαΐμη και η αποκήρυξη βουλευτών και νομάρχη. Χιλιάδες κάτοικοι από τα χωριά του Μαλεβιζίου και άλλες περιοχές μπήκαν στην πόλη κρατώντας κορμούς δένδρων αντί για όπλα\nΉταν μια μέρα σαν σήμερα, πριν 87 χρόνια, όταν στο Ηράκλειο επιβλήθηκε η λαϊκή εξουσία! Με πραγματικούς όρους και όχι μεταφορικά! Κυριακή 29 Ιανουαρίου 1928 οι αγρότες των γύρω περιοχών κατέλαβαν την πόλη, στην πραγματικότητα κατέλυσαν την εξουσία της κυβέρνησης και του νομάρχη, αποκήρυξαν τους βουλευτές και απαίτησαν να σταματήσει η επιβολή της άγριας φορολογίας σε βάρος του λαού. Η πραγματικότητα στην πόλη άλλαξε για μερικές ημέρες και οι δρόμοι θύμιζαν μια πραγματική επαναστατική κατάσταση.\nΗ «λαϊκή εξουσία» στο Ηράκλειο ήταν η κορυφαία πράξη της εξέγερσης των Κρητικών κατά της άγριας φορολογίας, στην οποία έχουμε αναφερθεί σε παλιότερη ανάρτηση. "ΔΕΙΤΕ ΕΔΩ: Η εξέγερση των Κρητικών κατά των φόρων για τα δάνεια που φορτώθηκαν στο λαό, το 1928" Όπως σημειώναμε, η εποχή του 1928 έμοιαζε πολύ με τη σημερινή. Οι κυβερνήσεις άδειαζαν τα δημόσια ταμεία, φόρτωναν με σπατάλες και ρουσφέτια το φτωχό ελληνικό κράτος κι έπαιρναν δάνεια για να λειτουργήσει η χώρα και να πληρώνουν τους δανειστές. Δάνεια τα οποία καλούσαν το λαό να πληρώσει, χωρίς να φταίει. Και τότε έγινε κάτι που δεν το υπολόγιζαν. Η άγρια και απάνθρωπη φορολογία οδήγησε σε εξέγερση τους Κρήτες. Μια εξέγερση που ξεκίνησε τον Ιανουάριο εκείνης της χρονιάς και κράτησε μέχρι το καλοκαίρι, ανατρέποντας δύο συμμαχικές, πολυκομματικές κυβερνήσεις. Ξεκίνησε με την πυρπόληση του φορολογικού γραφείου στις Μοίρες, και ακολούθησαν άλλες καταστροφές δημόσιων κτιρίων, αλλά και συνεχείς συγκεντρώσεις στις πόλεις και τα κεφαλοχώρια, αποκορύφωμα των οποίων ήταν η μεγάλη συγκέντρωση του Ηρακλείου και η ανάληψη της διοίκησης της πόλης από το λαό, στις 29 Ιανουαρίου. Παράλληλα, η εξέγερση είχε τη μορφή ενός ξεσηκωμού κατά του πολιτικού συστήματος, αφού αποκηρύχθηκαν οι βουλευτές.\nΧαρακτηριστικό πρωτοσέλιδο για την κατάσταση. Τα δάνεια και η φτωχοποίηση των Κρητών\nΗ Κυριακή της λαϊκής εξουσίας\nΗ κορυφαία μέρα του ξεσηκωμού ήταν η Κυριακή 29 Ιανουαρίου 1928. Την ημέρα εκείνη χιλιάδες κάτοικοι από τα χωριά του Μαλεβιζίου μπήκαν οργανωμένα στην πόλη και ενώθηκαν μαζί με πολλούς άλλους. Κατάφεραν όχι μόνο να πραγματοποιήσουν, επί ώρες, μια τεράστια διαδήλωση, αλλά στην ουσία να πάρουν, για εκείνη την ημέρα, τη διοίκηση του Ηρακλείου στα χέρια τους! Αυτό ήταν που θορύβησε περισσότερο τις αρχές και τη χωροφυλακή. Οι διαδηλωτές πέτυχαν ακόμη και την αποφυλάκιση τόσο του κρατούμενου από τα γεγονότα των Μοιρών, όσο και τριών ακόμη φυλακισμένων για χρέη! Οι επίσημες εκθέσεις της χωροφυλακής έκαναν λόγο για ένα πλήθος περίπου 3000 ανθρώπων, αλλά στις αθηναϊκές εφημερίδες, σχεδόν το σύνολο των οποίων είχε επί μέρες πρώτο θέμα τα γεγονότα του Ηρακλείου, αναφέρθηκαν σε 10-15.000 ανθρώπους! Καταλαβαίνει κανείς το μέγεθος της κινητοποίησης.\nΣύμφωνα με τις περιγραφές που διαβάζουμε στις εφημερίδες της εποχής, ο κόσμος που προχώρησε προς το Ηράκλειο κρατούσε, αντί για όπλα, κορμούς δένδρων και έφτασε πεζός στην πόλη. Μερικοί είχαν όπλα, αλλά το πλήθος αντέδρασε καθώς δεν ήθελε να χυθεί αίμα και να επιμείνει στην ειρηνική αλλά δυναμική διαδήλωση.\nΑπό νωρίς τα ξημερώματα εκείνης της ημέρας οι καμπάνες των χωριών του Μαλεβιζίου ξεσήκωσαν τον κόσμο, που ήδη από την προηγούμενη συζητούσε το ενδεχόμενο την επομένη να κατέβει στη Χώρα (έτσι λένε ακόμη το Ηράκλειο στα χωριά), να διεκδικήσει τα δίκαιά του και να ζητήσει την αποφυλάκιση εκείνων που ήταν κρατούμενοι για τα άδικα χρέη αλλά και τα επεισόδια των Μοιρών.\nΟι κάτοικοι συγκεντρώνονταν στις πλατείες των χωριών κι από κει κατέβαιναν στον κεντρικό δρόμο και στη συνέχεια ενώνονταν με τα άλλα χωριά, για να μπουν οργανωμένα στην πόλη, από το δρόμο της Μεσαράς. Τα ελάχιστα αυτοκίνητα που υπήρχαν δεν κατάφεραν να κινηθούν καθώς η κατάσταση των δρόμων ήταν απελπιστική. Το γεγονός αυτό οδήγησε τους διαδηλωτές να θέσουν και το θέμα των συγκοινωνιακών υποδομών στο νησί. Επικεφαλής της πορείας ήταν ο γηραιός αγωνιστής κατά της Τουρκοκρατίας καπετάν Μιχάλης Χατζάκης, από τον Άγιο Μύρωνα.\nΗ πρώτη στάση έγινε στον Γιόφυρο ώστε να φτάσουν όλες οι πορείες των διαδηλωτών. Εκεί μάλιστα διαβάστηκε και ψήφισμα, το οποίο θα παραδιδόταν αργότερα στο νομάρχη. Οι συγκεντρωμένοι στον Γιόφυρο ήταν πάνω από 2.000, γράφει η εφημερίδα «Η Πρωία» της Παρασκευής 3 Φεβρουαρίου 1928. Η εφημερίδα είχε όλη την εβδομάδα κεντρικό θέμα τα γεγονότα του Ηρακλείου και στο συγκεκριμένο φύλλο παρουσίασε ένα χρονικό της μεγαλειώδους κινητοποίησης.\nΤην ίδια ώρα που στον Γιόφυρο έφταναν οι πρώτοι πεζοπόροι από το Μαλεβίζι, στο κέντρο της πόλης οι κομμουνιστές του Ηρακλείου οργάνωναν πολιτικό μνημόσυνο για τον Λένιν, στο θέατρο Πουλακάκη. Την τελευταία όμως στιγμή ο ιδιοκτήτης του θεάτρου, μετά από οδηγίες προφανώς της χωροφυλακής, δεν έδωσε το χώρο και η εκδήλωση πραγματοποιήθηκε στις Τρεις Καμάρες, όπου συγκεντρώθηκαν περίπου 200 κομμουνιστές, στους οποίους άρχισε να μιλάει ο κοινοτάρχης του Μαράθου Στέλιος Παπαδομιχελάκης. Τότε επενέβη και τους διέλυσε η χωροφυλακή, με τη δικαιολογία ότι δεν είχαν άδεια για την εκδήλωση, ενώ στο λιμάνι υπήρχαν αγγλικά πολεμικά πλοία κι έπρεπε να αποφευχθούν οι κομμουνιστικές εκδηλώσεις, όπως είπε ο επικεφαλής. Ο πραγματικός κίνδυνος βέβαια ήταν να ενωθούν με τους αγρότες. Λίγο αργότερα, οι κομμουνιστές εντάχθηκαν στη διαδήλωση, αλλά προκλήθηκαν και επεισόδια με διαδηλωτές και πολλοί αποχώρησαν.\nΟ νομάρχης Ηρακλείου, Μιχαήλ Σγουρός, σε φωτογραφία από τις εφημερίδες της εποχής\nΓύρω στις 11 το πρωί ο νομάρχης Λυδάκης, μαθαίνοντας για την κάθοδο των κατοίκων του Μαλεβιζίου πήγε με όχημα στον Γιόφυρο προκειμένου να τους πείσει να μην μπουν στην πόλη. Δεν τα κατάφερε όμως και, αντιθέτως, προκάλεσε την οργή και τις αποδοκιμασίες των διαδηλωτών. Τότε, σε μια «πολιτικάντικη» κίνηση, προσκάλεσε τον καπετάν Μιχάλη Χατζάκη να μπει στο αυτοκίνητό του και να εισέλθουν μαζί στην πόλη. Οι διαμαρτυρίες έγιναν ακόμη πιο έντονες, και οι διαδηλωτές κατέστησαν σαφές στον ίδιο τον παλιό επαναστάτη ότι αν μετακινηθεί με το νομάρχη, δεν είναι μέλος της διαδήλωσης. «Θα μείνεις μαζί μας, διαφορετικά να γυρίσεις πίσω», του είπαν. Κι έτσι ο Χατζάκης παρέμεινε επικεφαλής της πορείας, η οποία είχε μεγαλώσει σημαντικά φτάνοντας, το μεσημέρι, έξω από τη Χανιώπορτα. Εκεί τους υποδέχτηκε ένα μεγάλο πλήθος από Ηρακλειώτες, ενώ στους δρόμους της πόλης ήταν επίσης συγκεντρωμένοι χιλιάδες κάτοικοι, που ενσωματώθηκαν στη διαδήλωση. Με τους διαμαρτυρόμενους τάχτηκαν και οι Μικρασιάτες πρόσφυγες.\nΦτάνοντας στη νομαρχία, διάβασε το ψήφισμα από ένα παράθυρο του κτιρίου ο δάσκαλος Ιωάννης Ζωγραφάκης, από τα Κεράσια, και στη συνέχεια επιτροπή το παρέδωσε στο νομάρχη. Στο ψήφισμα, εκτός από τα αιτήματα για μείωση ή κατάργηση φόρων, ενίσχυση της σταφιδοπαραγωγής, μέσω της μείωσης της φορολογίας και της εξομοίωσης με την κορινθιακή, κατάργηση των «πορτιάτικων» (τα τέλη που πλήρωνε κάποιος για να μπει από την πύλη Παντοκράτορα!), την κατασκευή των δρόμων κ.α., οι συγκεντρωμένοι έθεσαν και άλλα σημαντικά θέματα: τη δίωξη των καταχραστών του δημοσίου και των ζωοκλεπτών, την κατάργηση των ποσοστών που έπαιρναν οι εφοριακοί υπάλληλοι σε κάθε ποσό που βεβαίωναν και την απόλυση των κρατουμένων για τη διαδήλωση των Μοιρών αλλά και τα χρέη προς το δημόσιο .\nΕνώ αποκήρυξαν τους βουλευτές αλλά και τους κομμουνιστές!\n«Διαδηλούμεν ότι αποκηρύσσομεν τους βουλευτάς Ηρακλείου ουδόλως ενδιαφερθέντας δια τα ζητήματα του τόπου και κηρυσσόμεθα αντιμέτωποι των κομμουνιστών», ανέφεραν χαρακτηριστικά. Το σημείο πάντως αυτό, αν και διαβάστηκε, δεν συμπεριλήφθηκε στο κείμενο που παραδόθηκε στο νομάρχη. Όμως δημοσιεύτηκε στην «Αγροτική Κρήτη» την επομένη, Δευτέρα 30 Ιανουαρίου. Προφανώς το κείμενο δόθηκε στην εφημερίδα για να προλάβει τη δημοσίευσή του, αλλά δεν ειδοποιήθηκε ότι δεν περιλήφθηκε στο κείμενο προς το νομάρχη. Μάλιστα την επομένη η «Αγροτική Κρήτη» διαμαρτυρήθηκε γι αυτό με πρωτοσέλιδο σχόλιό της. Πιθανώς είχε δεχτεί διαμαρτυρίες βουλευτών!\nΠαράλληλα οι διαδηλωτές έδιναν προθεσμία 8 ημερών για την αποδοχή των αιτημάτων, διαφορετικά δήλωναν ότι θα έμπαιναν στην πόλη ένοπλοι! Ενώ εξέλεξαν επιτροπή προκειμένου να επιδοθεί το ψήφισμα και να φτάσει μέχρι τον Πρόεδρο της Δημοκρατίας. Στην επιτροπή μέλη ήταν οι: Καπετάν Μιχάλης Χατζάκης (Άγιος Μύρων) , Διονύσιος Ζουδιανός (Δαφνές), Στυλιανός Ορφανός (Βούτες), Ζαχαρίας Αϊνικολιώτης (Σίββας), Νικόλαος Πουλάκης (Πετροκέφαλο), Εμμ. Πατούχας (Πυργού), Ιωάννης Ζωγραφάκης (Κεράσια), Στυλιανός Βαρβεράκης (Αυγενική), Δρ. Κουβιδάκης (Σταυράκια) , Αντ. Γρηγοράκης (Κρουσώνας), Μιχαήλ Ξυλούρης (Σάρχος), Θρασ. Ανδρεαδάκης (Κιθαρίδα), Κ. Κατσακός (Κορφές), Εμμ. Α. Γιανναδάκης (Τύλισσος), Μυρ. Πρινάρης (Πενταμόδι), Εμμ. Χρονάκης (Άνω Ασίτες), Ιω. Καραγιωργάκης (Κάτω Ασίτες), Αντ. Χελιδόνης (Βενεράτο), Αναστάσιος Κυριαζής, πρόεδρος προσφύγων, Στυλιανός Κωνσταντινίδης, Αφεντούλης, Ραπίδης, Δαμ. Μιχαηλίδης, Κωνστ. Μπακαλάκης.\nΟ λαός διοικούσε!\nΜόλις παρέλαβε το ψήφισμα ο νομάρχης επιχείρησε να μιλήσει και πάλι στο πλήθος, αλλά αποδοκιμάστηκε έντονα και αναγκάστηκε να διακόψει την ομιλία του και ν’ αποχωρήσει. Οι συγκεντρωμένοι με συνεχή συνθήματα ζήτησαν την παραίτηση του νομάρχη αλλά και του γενικού διοικητή Τίτου Γεωργιάδη, ενώ αξίωσαν την άμεση αποφυλάκιση του Δασκαλάκη, κρατούμενου απ’ τα γεγονότα των Μοιρών, και των 3 φυλακισμένων για χρέη στο δημόσιο. Ο νομάρχης αμέσως βγήκε στο παράθυρο δείχνοντας ένα χαρτί, που ήταν η απόφαση για την αποφυλάκιση του Δασκαλάκη! Τόσο είχε πιεστεί από τους διαδηλωτές, ώστε μέσα σε μερικά λεπτά ικανοποίησε το αίτημά τους.\nΕκείνη τη στιγμή συνέβη κι ένα ευτράπελο. Νεαρός αγρότης βγήκε στο παράθυρο και χειρονομώντας ζήτησε να γίνει ησυχία. Το πλήθος πράγματι σιώπησε και τότε ο νεαρός φώναξε: «Από τούτη τη στιγμή εγώ είμαι ο νομάρχης»! Ακολούθησε πανδαιμόνιο και ο κόσμος άρχισε να φωνάζει ότι ο λαός κυβερνά κι όχι οι ψεύτες!\nΣτην ουσία, έτσι ήταν τα πράγματα! Εκείνη την ημέρα ο λαός καθόρισε την πορεία των πραγμάτων στην πόλη. Οι πολιτικές αρχές δεν μπόρεσαν να αντιδράσουν, ούτε η χωροφυλακή ή ο στρατός. Το πλήθος κατέλαβε τη νομαρχία και αφού πήρε τις διαταγές των αποφυλακίσεων, μετέβη σε διαδήλωση στις φυλακές, αναγκάζοντας το διευθυντή να απελευθερώσει τους 4 κρατούμενους. Εκεί παραλίγο να προκληθεί νέο πρόβλημα, όταν στασίασαν οι υπόλοιποι 230 κρατούμενοι και απαίτησαν να απελευθερωθούν κι εκείνοι! Μπροστά στον κίνδυνο να διαφύγουν και οι υπόλοιποι φυλακισμένοι, ειδοποιήθηκε η πυροσβεστική να φέρει πυροσβεστική αντλία και να βρέξει το πλήθος, ώστε να διαλυθεί έξω από τη φυλακή. Τότε οι συγκεντρωμένοι όρμησαν στο όχημα, ξυλοκόπησαν τον οδηγό και άδειασαν το νερό! Λίγο αργότερα οι κρατούμενοι αφέθηκαν ελεύθεροι και οι συγκεντρωμένοι διαλύθηκαν, αναμένοντας τις αποφάσεις της κυβέρνησης για τα υπόλοιπα αιτήματά τους.\nΑπό τις φυλακές βγήκαν οι, Εμμανουήλ Δασκαλάκης , κρατούμενος για τα γεγονότα των Μοιρών, Ιωάννης Χατζάκης, από το Κράσι, Βασίλειος Φασάλος (πιθανώς Βασάλος) από τ’ Ανώγεια και Ιωάννης Τσαγκαράκης, κρατούμενοι οι τρεις τελευταίοι για χρέη στο δημόσιο.\nΑγχόνη για τους καταχραστές!\nΤο απόγευμα της ίδια ημέρας του μεγάλου συλλαλητηρίου του Ηρακλείου οργανώνονται μεγάλες συγκεντρώσεις στη Νεάπολη Λασιθίου και στον Άγιο Θωμά Ηρακλείου, και εκφράζεται η συμπαράσταση στα αιτήματα του Ηρακλείου. Η άμεση κινητοποίηση σε μια εποχή που δεν υπάρχουν μέσα άμεσης επικοινωνίας, πέραν από τον τηλέγραφο και μερικά τηλέφωνα, εξασφαλίζεται με κωδωνοκρουσίες!\nΣτη Νεάπολη συγκεντρώνονται κάτοικοι από τα γύρω χωριά του Μεραμβέλλου και εγκρίνουν πανομοιότυπο με του Ηρακλείου ψήφισμα, με το οποίο αποκηρύσσουν τους βουλευτές του Λασιθίου και επιπροσθέτως ζητούν να οδηγούνται στην αγχόνη οι καταχραστές του δημοσίου και όσοι τους προστατεύουν. Εκλέγεται και επιτροπή από τους εκπροσώπους των χωριών, στην οποία συμμετέχουν οι, Κωνστ. Τσιχλής ή Σπίθας (Νεάπολη), Αντώνιος Βαρούχας (Βουλισμένη), Αντ. Ρουμπελάκης (Βρύσες), Μιχ. Τατσέρης (ίσως Δατσέρης- Λατσίδα), Αθανάσιος Ζουράρης (Βραχάσι) Δημήτριος Λυράκης (Νικηθιανό) και Κ.Ε. Συλλιγάρδος (Μίλατος).\nΛίγες ώρες μετά το συλλαλητήριο του Ηρακλείου, πραγματοποιείται νέα συγκέντρωση και στον Άγιο Θωμά Μονοφατσίου, με τη συμμετοχή των κατοίκων των χωριών του άλλοτε δήμου Μεγάλης Βρύσης. Οι εφημερίδες γράφουν ότι συγκεντρώθηκαν σε λίγες ώρες πάνω από 3.000 άνθρωποι από τα χωριά Αγία Βαρβάρα, Αδράχτια, Περβολιανά, Μεγάλη Βρύση, Λαράνι, Δούλι, Κόλενα, Γένα, Κουτού, Καστέλλι, Δαμάνια, Αρκάδι κ.α. Στους συγκεντρωμένους μίλησαν οι Ι. Κοσμαδάκης, Χ. Βασιλάκης και Δημ. Ιερωνυμίδης, ενώ εγκρίθηκε ψήφισμα πανομοιότυπο του Ηρακλείου. Στην επιτροπή που εκλέχτηκε συμμετείχαν οι Στυλ. Κρεβετζάκης, Εμμ. Φραγκιουδάκης, Χ. Βασιλάκης, Γ. Τσιλεντάκης, Ξεν. Στρατάκης, Γ. Γαβαλάκης, Χ. Τερζάκης, Ε. Κοσμαδάκης, Ε. Πιτσιδιανάκης, Γ. Ν. Σμπώκος, Ν. Χαμηλάκης, Ν. Κυριακάκης, Δ. Ιερωνυμίδης, Ν. Μανουσάκης, Γ. Ε. Σεβαστάκης\nΤο μεγάλο συλλαλητήριο του Ηρακλείου, και οι άλλες κινήσεις που έδειχναν πλέον ότι η εξέγερση ήταν γενικευμένη, θορύβησαν την κυβέρνηση. Ο γενικός διοικητής Τίτος Γεωργιάδης καλείται επειγόντως στην Αθήνα και συναντάται με τον πρωθυπουργό, τον υπουργό Οικονομικών Γεώργιο Καφαντάρη και τον υπουργό Στρατιωτικών Αλέξανδρο Μαζαράκη.\nΣυνεδριάζει αμέσως, την Τρίτη 31 Ιανουαρίου, το υπουργικό συμβούλιο και ο πρωθυπουργός Αλέξανδρος Ζαΐμης, που έχει και το υπουργείο Εσωτερικών στο οποίο υπάγεται η χωροφυλακή, και ο υπουργός Δικαιοσύνης Θεόδωρος Τουρκοβασίλης, που ανήκει στο κόμμα του Μεταξά, διατάσσουν τη σύλληψη των πρωταγωνιστών ώστε να αποφευχθούν νέες κινήσεις και να μην πραγματοποιηθούν τα νέα συλλαλητήρια που έχουν ήδη ανακοινωθεί σ’ όλο το νησί. Διατάσσουν ακόμη τη σύλληψη των κομμουνιστών του Ηρακλείου, που συμμετείχαν στο μεγάλο συλλαλητήριο, και τη δίωξή τους με ιδιαίτερες, αυστηρότερες, κατηγορίες.\nΗ κυβέρνηση, παράλληλα, μπροστά στο διογκούμενο κύμα των αντιδράσεων, προσπαθεί με υποσχέσεις να πείσει τους Κρήτες να σταματήσουν τις κινητοποιήσεις τους. Μεταξύ των άλλων αποφασίζει την τμηματική καταβολή των φόρων, την αναστολή των προσωποκρατήσεων για χρέη, ενώ ανακοινώνεται η σύνταξη νομοσχεδίου για τη φορολογική εξίσωση της κρητικής με την κορινθιακή σταφίδα, με τον ορισμό φόρου 1,2 δραχμών την οκά και για τις δύο. Ακόμη δίνονται υποσχέσεις για τη χορήγηση κτηματικών δανείων, την εκτέλεση έργων οδοποιίας και τη διευκόλυνση των φορολογουμένων για σειρά άλλων φόρων.\nΣε ανακοινωθέν που εκδόθηκε μετά το υπουργικό συμβούλιο δίδεται μήνυμα αδιαλλαξίας, που φυσικά προκαλεί νέες αντιδράσεις. Στο ανακοινωθέν για τη συνεδρίαση του υπουργικού συμβουλίου, αναφέρεται: «Όσον αφορά τας σκηνάς της Κρήτης, ο κ. υπουργός Οικονομικών επληροφόρησε τους συναδέλφους του ότι πριν ή λάβωσι χώραν αύται είχεν ήδη εκδώσει διαταγήν προς τας οικονομικάς υπηρεσίας συνιστών εις ταύτας την χαλάρωσιν των πιεστικών μέτρων περί την είσπραξιν των καθυστερουμένων φόρων, ανέφερε δε ότι η ασκηθείσα εξαιρετική πίεσις κατά τας τελευταίας εβδομάδας, απόρροια παρατηρηθείσης μεγίστης καθυστερήσεως εν τη εισπράξει των αμέσων φόρων, θα αποφεύγεται του λοιπού καθ’ όλον το Κράτος, καθιερουμένου συστήματος εισπράξεως ασφαλίζοντος μεν το δημόσιον αλλ’ εν ταυτώ διευκολύνοντος τους φορολογουμένους. Το Υπουργικόν εν τούτοις Συμβούλιον δεν ηδύνατο να παρίδη τα λαβόντα χώραν έκτροπα επί μειώσει του γοήτρου του Κράτους και εν ομοφωνία απεφάσισε να διατάξη αυστηράς ανακρίσεις, κατόπιν των οποίων θα τιμωρηθώσι, τόσον οι πολίτες οι παραβιάσαντες τον νόμον όσο και αι αρχαί αι τυχόν παραμελήσασαι το καθήκον των. Είνε περιττόν να προστεθή ότι περατωθεισών των απαραιτήτων διατυπώσεων θέλει τεθή προσεχέστατα εις εφαρμογήν ο ήδη εψηφισμένος νόμος περί αγροφυλακής και ότι η κατασκευή έργων συγκοινωνίας αποτελεί ένα των κυρίων της κυβερνήσεως σκοπών ούτινος η εκπλήρωσις επίκειται δια της συνομολογήσεως της περί οδοποιίας συμβάσεως».\nΤα γεγονότα της Κρήτης συμπίπτουν με σοβαρά εσωτερικά προβλήματα στην κυβέρνηση τα οποία εντείνονται από την εξέγερση των Κρητικών. Στις 3 Φεβρουαρίου ο υπουργός Γεωργίας Αλέξανδρος Παπαναστασίου υπέβαλε την παραίτησή του, διαφωνώντας σχεδόν με το σύνολο της κυβερνητικής πολιτικής. Αφορμή όμως ήταν η επιμονή του αρμόδιου υπουργού Συγκοινωνιών, μετέπειτα δικτάτορα Ιωάννη Μεταξά, να αναθέσει σκανδαλωδώς τα έργα οδοποιίας της χώρας στην εταιρεία Μακρή, χωρίς αυτή να έχει προσφέρει τους πιο συμφέροντες όρους. Τα έργα οδοποιίας θα γίνονταν από τα δάνεια που έπαιρνε η Ελλάδα.\nΗ παραίτηση Παπαναστασίου, που ήδη εξέφραζε ανοικτά τη διαφωνία του με την κυβερνητική πολιτική, συμπαρέσυρε σε πτώση την κυβέρνηση Ζαΐμη, την ίδια μέρα. Ο ίδιος ο Ζαΐμης ανέλαβε, πάντως, τη συγκρότηση και της επόμενης κυβέρνησης, στις 8 Φεβρουαρίου, με ελάχιστες αλλαγές: στη θέση του Αλέξανδρου Παπαναστασίου τοποθετήθηκε ως υπουργός Γεωργίας ο Γεώργιος Εξηντάρης και εισήλθε στην κυβέρνηση, για να αντιμετωπίσει τις κινητοποιήσεις των Κρητικών, ο βουλευτής Ηρακλείου Γεώργιος Μαρής, πολιτικός φίλος του Ανδρέα Μιχαλακόπουλου, υπουργού Εξωτερικών τότε και αρχηγού ενός εκ των βενιζελογενών, κεντρώων κομμάτων της συμμαχικής κυβέρνησης. Ο Μαρής ανέλαβε το υπουργείο Εσωτερικών (με ευθύνη της χωροφυλακής και της δημόσιας τάξης) που είχε μέχρι τότε ο ίδιος ο Ζαΐμης.\nΔεν πτοούνται απ’ τις απειλές και τις υποσχέσεις…\nΟι υποσχέσεις και απειλές, που μεταφέρονται προς τους Κρήτες μέσω του γενικού διοικητή Τίτου Γεωργιάδη, δεν πείθουν τους κατοίκους, που σε απάντηση των κυβερνητικών ανακοινώσεων οργανώνουν νέα συλλαλητήρια.\nΤην Πέμπτη 2 Φεβρουαρίου, μια μέρα πριν πέσει η κυβέρνηση, πραγματοποιείται συλλαλητήριο στο Καστέλλι Πεδιάδας, με τη συμμετοχή 2.000 κατοίκων, κυρίως έφιππων, από τα χωριά Θραψανό, Βαρβάρους, Μουκτάρους, Αγίους Αποστόλους, Λιλιανό, Καρδουλιανό, Λειβάδι, Πηγαϊδούρι. Οι 2.000 άνθρωποι φτάνουν στο Καστέλλι και ενώνονται με άλλους 2.000 που βρίσκονται ήδη εκεί.\nΠαράλληλα συγκεντρώνονται πάνω από 1.000 αγρότες στο Τζερμιάδω Λασιθίου με σύνθημα «δεν πληρώνουμε φόρους»! Μετά την έγκριση του ψηφίσματος οι διαδηλωτές διαλύονται, εκτός από 100 που κατευθύνονται στο κοινοτικό γραφείο και το καταστρέφουν.\nΈνα πρώτο συλλαλητήριο πραγματοποιείται στον Βάμο Χανίων και μικρότερες συγκεντρώσεις στα γύρω χωριά, που προάγγελος ενός μεγάλου συλλαλητηρίου για τις επόμενες ημέρες.\nΤην Κυριακή 5 Φεβρουαρίου οργανώνεται στον κινηματογράφο Αρχανών μεγάλη συγκέντρωση των κατοίκων Άνω και Κάτω Αρχανών και των γύρω χωριών. Μάλιστα, σε μια προσπάθεια να ακυρώσει την εκδήλωση, ο γενικός διοικητής μεταβαίνει από το βράδυ του Σαββάτου στις Αρχάνες. Από κει επικοινωνεί τηλεφωνικώς με όλα τα γύρω χωριά, προσπαθώντας να πείσει τους εκπροσώπους τους να μη συμμετάσχουν στην προγραμματισμένη για την επομένη συγκέντρωση. Η προσπάθεια αποτυγχάνει κι έτσι αναγκάζεται να παραμείνει και την Κυριακή στην κωμόπολη ώστε να μπορέσει να ελέγξει τις εξελίξεις. Την ώρα της συγκέντρωσης μάλιστα βρίσκεται στο χώρο του κινηματογράφου και απευθύνεται στο πλήθος, χωρίς και πάλι να πείσει τους συγκεντρωμένους ότι δεν υπάρχει λόγος να διαμαρτυρηθούν. Στο ψήφισμα, που επιδίδεται αμέσως στον γενικό διοικητή, εκτός των φορολογικών αιτημάτων, προστίθεται και η αξίωση της σύνδεσης των Αρχανών με το δρόμο Ηρακλείου – Μονοφατσίου.\nΟι οργανωτές του συλλαλητηρίου των Αρχανών είχαν προγραμματίσει να πραγματοποιήσουν στη συνέχεια πορεία μέχρι την πόλη του Ηρακλείου και να εισέλθουν σ’ αυτή, μαζί με τους διαδηλωτές άλλων περιοχών. Αυτό τουλάχιστο καταφέρνει να το αποτρέψει ο γενικός διοικητής και να οργανωθούν μόνο τοπικά συλλαλητήρια.\nΤην ίδια μέρα οργανώνονται συλλαλητήρια στην Επισκοπή και στις Δαφνές, οι επικεφαλής των οποίων είχαν συνεννοηθεί να εισέλθουν στο Ηράκλειο μαζί με τη διαδήλωση των Αρχανών..\nΣτις Δαφνές παίρνουν μέρος και 200 ένοπλοι, αποφασισμένοι να εισέλθουν νύχτα μόνοι στους στην πόλη του Ηρακλείου. Για το λόγο αυτό λαμβάνονται έκτακτα μέτρα και φρουρές από το Σύνταγμα Πεζικού τοποθετούνται στα Τείχη. Τελικά οι ένοπλοι δεν καταφέρνουν να εισέλθουν.\nΈξω από το Ηράκλειο συγκεντρώνονται επίσης εκατοντάδες κάτοικοι από τα χωριά του Μαλεβιζίου, απ’ την Τύλισο, τη Μονή, τη Ρογδιά, το Κεραμούτσι, που δεν έχουν πληροφορηθεί την αναβολή της συγκέντρωσης στην πόλη. Στον Γιόφυρο όμως ισχυρές δυνάμεις της χωροφυλακής και του στρατού τούς εμποδίζουν να προχωρήσουν.\nΤο απόγευμα της Κυριακής 5 Φεβρουαρίου συγκροτείται συλλαλητήριο στον Άγιο Νικόλαο, στο οποίο συμμετέχουν και οι κάτοικοι της Κριτσάς, καθώς και δεύτερη διαδήλωση στη Νεάπολη. Η διαδήλωση του Αγίου Νικολάου αξιώνει μεταξύ άλλων την παύση της δίωξης του άλλοτε βουλευτή και υπουργού του Πάγκαλου Ιωσήφ Κούνδουρου, που καταζητείται από τις αρχές προκειμένου να δικαστεί ως συνεργάτης του πρώην δικτάτορα. Μάλιστα μερικές αθηναϊκές έγραψαν την επομένη ότι οι διαδηλώσεις στο νομό Λασιθίου οργανώθηκαν από τον Κούνδουρο και τους ανθρώπους του.\nΤην ίδια μέρα συλλαλητήριο οργανώνεται και στη Χερσόνησο, με τη συμμετοχή κατοίκων από τη γύρω περιοχή.\nΠραγματοποιείται επίσης, υπό βροχή, μεγάλη διαδήλωση στο Σπήλι Ρεθύμνου. Πέραν των φορολογικών αιτημάτων, οι συγκεντρωμένοι ζητούν την κατασκευή οδικού δικτύου, την αντιμετώπιση της ζωοκλοπής και τη δίωξη των καταχραστών του δημοσίου, καθώς την ίδρυση Γεωργικής Σχολής. Επίσης συγκροτήθηκε επιτροπή για τη διεκδίκηση των αιτημάτων. Συμμετείχαν οι δικηγόροι Εμμανουήλ Πρεβελάκις, Μιχαήλ Παπαδάκις, Εμμανουήλ Πετρακάκις, Ιωάννης Προκοπάκις και ο γιατρός Νικόλαος Δουλγεράκις.\nΣτη μονή Ασωμάτων συγκροτήθηκε ένοπλο συλλαλητήριο της επαρχίας Αμαρίου. Οι κάτοικοι διαμαρτύρονται ότι όχι μόνο δεν ικανοποιούνται τα αιτήματα, αλλά αντιθέτως αντιμετωπίζονται με περιφρόνηση. Μάλιστα οι συγκεντρωμένοι στο ψήφισμά τους αναφέρουν ότι, εκτός των άλλων, η γενική διοίκηση μετέφερε χρήματα που προορίζονταν για συγκοινωνιακά έργα της επαρχίας, σε άλλες παρεμβάσεις.\nΤην Τρίτη 7 Φεβρουαρίου, στον Βάμο οργανώνεται νέο μεγάλο συλλαλητήριο των χωριών του Αποκόρωνα, μέσα σε σφοδρή κακοκαιρία. Ο ομιλητής Μιχάλης Παπαγιαννάκις από τους Αρμένους τονίζει ότι οι λαός ζητά να σταματήσει η κυβέρνηση να τους πίνει το αίμα, ώστε «να ζώμεν όχι πλουσίως, αλλά έστω όχι ως ζώα».\nΤο ψήφισμα υπέγραφαν, οι πρόεδροι και εκπρόσωποι 22 κοινοτήτων του Αποκόρωνα:\nΚαλαμίου Ιωάννης Τζομπανάκης και Μαν. Σαρειδάκης, Καλυβών Ανδρέας Τζομπανάκης και Γ. Καβρός, Αρμένων Μιχ. Γ. Παπαγιαννάκις, Στύλου Μανούσος Βάτσης, Νέου Χωρίου Ιωάννης Σπανουδάκις, Βρυσσών (sic) Ιωάννης Καραβανάκης, Εμπροσνέρου Χαράλαμπος Κουτσουπάκις, Λατσίρδας Δημ. Ανδριανάκις, Κόκκινου Χωριού Πέτρος Βογιατζάκης και Κωνσταντίνος Ορφανουδάκις, Σελιών Ιωάννης Ζερβουδάκις, Πλάκας Παύλος Βολακάκις, Γεωργιουπόλεως Σταύρος Χριστουλάκις, Παλελωνίου Στυλιανός Τρυχάκις, Κεφαλά Κωνστ. Μυλωνογιαννάκης και Ιωάννης Ξεπαπαδάκις, Καλαμιτσίου Βαρδής Ζαχαριουδάκις, Φρε Γεώργιος Βολουδάκις και Στυλιανός Τζουστάκης, Κάινας Παντελής Σταυρουλάκις, Νίπους Ανδρέας Πωλογιώργης, Γαβαλοχωρίου Γ. Παπουτσάκις, Κ. Ανδρουλάκις, Εμμ Χειλαδάκις, Αρτ. Νικάκης, Βάμου Λάμπρος Μποτονάκης, Κάστελου Κ. Παπαδάκις, Τζιτζιφέ Γεώργιος Πατσούρος.\nΥποσχέσεις και απειλές Μαρή\nΌπως προαναφέρθηκε, με την αλλαγή της κυβέρνησης ανατίθεται το υπουργείο Εσωτερικών στο βουλευτή Ηρακλείου Γεώργιο Μαρή. Ο Μαρής ορκίζεται υπουργός Εσωτερικών στις 8 Φεβρουαρίου και στις πρώτες του δηλώσεις, θεωρεί μεν ορισμένα από τα αιτήματα δίκαια, ισχυρίζεται όμως ότι την αντίδραση του κρητικού λαού εκμεταλλεύονται «ταραχοποιοί» τους οποίους «εντοπίζει» είτε στους οπαδούς του δικτάτορα Πάγκαλου είτε στην αντιπολίτευση. Και προειδοποιεί ότι θα παταχθούν αμείλικτα. «Ελπίζω», ανέφερε στις πρώτες του δηλώσεις στους δημοσιογράφους «ότι οι εξ άλλων σκοπών κινούμενοι ταραχοποιοί δεν θα θελήσουν να προσφύγωσιν εις νέα πειράματα. Αλλ’ αν αδιόρθωτοι εξακολουθήσουν την αυτήν τακτικήν ταχέως θα μετανοήσουν, διότι δεν θα συναντήσουν πλέον στάσιν επιεικείας και ανοχής εκ μέρους της Κυβερνήσεως. Τουναντίον θα παταχθώσι δι’ όλων των μέσων, τα οποία δύναται να διαθέση η Κυβέρνησις αγωνιζομένη υπέρ της τάξεως και του γοήτρου του Κράτους».\nΤαυτόχρονα, με τηλεγράφημα στον γενικό διοικητή του νησιού μεταφέρει τις αποφάσεις του νέου υπουργικού συμβουλίου με τις ίδιες, όπως μετά το συλλαλητήριο του Ηρακλείου, υποσχέσεις για την Κρήτη, που και πάλι δεν γίνονται πιστευτές από τον κρητικό λαό, καθώς, όπως θα δούμε, οι κινητοποιήσεις θα συνεχιστούν και θα επεκταθούν σε κάθε γωνιά του νησιού. Ο Μαρής στο τηλεγράφημα υποσχόταν:\n-Έργα οδοποιίας από το δάνειο που μόλις είχε συναφθεί με τις ΗΠΑ.\n-Ρυθμίσεις των επιπλέον φόρων που ζητούσε αναδρομικά από το 1921 η κυβέρνηση.\n-Εξομοίωση των εξαγωγικών δασμών της κρητικής σουλτανίνας με τη σταφίδα της υπόλοιπης Ελλάδας.\n-Δάνεια από την Κτηματική Τράπεζα.\n-Αύξηση των γεωργικών πιστώσεων.\n-Παράταση της εξόφλησης των χρεών για οφειλέτες η παραγωγή των οποίων είχε πληγεί από θεομηνίες τα προηγούμενα χρόνια.\n-Κατάργηση του παγκαλικού νόμου για την υπερβολική αμοιβή των δικηγόρων απ’ την παράστασή τους στις συμβολαιογραφικές πράξεις.\nΟ Μαρής, στο ίδιο τηλεγράφημα προς τη γενική διοίκηση Κρήτης, ξεκαθάριζε ότι η κυβέρνηση δεν θα έκανε άλλη υποχώρηση και καλούσε τον κρητικό λαό, «ουδενός υπάρχοντος λόγου προς ανησυχία», να προβάλλη εαυτόν υπόδειγμα, υπομονής και καρτερίας, κατά την σημερινήν έντονον προσπάθειαν του όλου Έθνους προς οικονομικήν του ανόρθωσιν εκ των ερειπίων της Δικτατορίας». Παράλληλα υποστήριζε ότι η συνέχιση των κινητοποιήσεων θα ζημίωνε και τους Κρήτες και όλους τους Έλληνες και προειδοποιούσε τους «ταραξίες», τους οποίους θεωρούσε ότι εξυπηρετούσαν ξένα και αντίθετα προς την Κρήτη συμφέροντα, ότι εναντίον τους «η Κυβέρνησις θα ευρεθή εις την ανάγκην να λάβη σκληρά μέτρα εξ επιβεβλημένης πλέον εκ του γοήτρου του Κράτους και των γενικών του έθνους συμφερόντων».\nΝομαρχιακό συλλαλητήριο στα Χανιά\nΟι αλλαγές στην κυβέρνηση και η τοποθέτηση του Γ. Μαρή στη θέση του υπουργού Εσωτερικών, δεν σταμάτησαν τις κινητοποιήσεις των Κρητικών, που συνεχίστηκαν και τις επόμενες εβδομάδες. Ούτε όμως η κακοκαιρία εμπόδισε τις συγκεντρώσεις των κατοίκων του νησιού. Το βροχερό πρωινό της Κυριακής 12 Φεβρουαρίου χιλιάδες κάτοικοι του νομού Χανίων συγκεντρώθηκαν στην πλατεία Ελευθερίου Βενιζέλου της πόλης των Χανίων, σ’ ένα μεγάλο αλλά ειρηνικό συλλαλητήριο. Ομιλητής ήταν ο παλαιός Σφακιανός πολιτικός Χαράλαμπος Πωλογιώργης και ο πρόεδρος του σωματείου καφεπωλών Γ. Μπυράκης. Στο ψήφισμα οι χιλιάδες συγκεντρωμένοι αναφέρονταν στη δεινή οικονομική κρίση που μάστιζε τον ελληνικό και ιδίως τον κρητικό λαό και αξίωναν, ανάμεσα στ’ άλλα:\n«-Την διακοπήν της συνεχούς επιβολής νέων φόρων και αυξήσεως των παλαιών ως και την ανάγκην διαρρυθμίσεως αυτών επί δικαιοτέρων βάσεων και μηχανισμού εφαρμογής απλουστέρου ώστε να μην καθίστανται επαχθείς και ανεφάρμοστοι.\n-Την καθιέρωσιν δημοσιονομικής πολιτικής βασιζομένης επί ενισχύσεως της παραγωγής και επί οικονομιών τόσον επί του Κρατικού προϋπολογισμού όσον και επί της συνολικής καταναλώσεως πλούτου».\nΖητούσαν ακόμη, πραγματική διοικητική αποκέντρωση και απαιτούσαν να σταματήσει η χορήγηση στους υπαλλήλους των εφοριών ποσοστού επί των ποσών που βεβαίωναν στους φορολογουμένους, διασφάλιση των περιουσιών που δίνονταν στους πρόσφυγες, ώστε, όπως αναφερόταν χαρακτηριστικά, «να μην πέφτουν θύματα των κηφήνων». Ενώ για τη στελέχωση των δημόσιων υπηρεσιών, αφού ζητούσαν μείωση του αριθμού τους και αύξηση των ωρών εργασίας, διατύπωναν ένα πρωτοφανές αίτημα: να μην προσλαμβάνονται γυναίκες! «Η πρόσληψις γυναικών υπαλλήλων – αναφερόταν- να παύση οριστικώς, να θεωρείται δε δικαιολογημένος ο διορισμός γυναικός μόνον δι όσας είναι προστάται οικογενειών συνεπεία απωλείας του προστάτου αυτών συζύγου, πατρός ή αδελφού εν πολέμω».\nΤην ίδια ημέρα οργανώνεται στον Άγιο Μύρωνα νέο μεγάλο συλλαλητήριο στο οποίο παίρνουν μέρος κάτοικοι από τις Ασίτες, την Πυργού, τις Κορφές, τον Σίββα, το Βενεράτο, τις Δαφνές, τα Σταυράκια, το Πετροκέφαλο, τις Βούτες, το Πενταμόδι και το Λουτράκι. Είναι η συνέχεια των κινητοποιήσεων των κατοίκων του Μαλεβιζίου. Είχαν τονίσει, από το συλλαλητήριο του Ηρακλείου, ότι θα επανέρχονταν, ένοπλοι, αν δεν έπαιρναν απαντήσεις σε 8 ημέρες. Και το έπραξαν, αφού στην ουσία δεν πήραν τις απαντήσεις που διεκδικούσαν. Στο πλήθος μιλούν οι Στέλιος Παπαδομιχελάκης, Γιάννης Μανουσάκης και Γιάννης Ζωγραφάκης, που αργότερα θα κυνηγηθούν από την αστυνομία και θα συλληφθούν. Εκτός των αιτημάτων για τη φορολογία, οι συγκεντρωμένοι ζητούν την απομάκρυνση του γενικού διοικητή Κρήτης και του νομάρχη Ηρακλείου. Παράλληλα προχωρούν στην καθαίρεση της επιτροπής αγώνα, που αποφάσισε το τέλος των κινητοποιήσεων, και εκλέγουν νέα για τη συνέχισή τους.\nΤην ίδια, επίσης, μέρα οργανώνεται συλλαλητήριο στον Κρουσώνα, στον περίβολό του ναού του Αγίου Χαραλάμπους. Οι συγκεντρωμένοι Κρουσανιώτες διαμηνύουν στην κυβέρνηση με το ψήφισμά τους «ότι ουδεμίαν επίδρασιν θα έχουν παρά τω λαώ αι κολακευτικαί ή μάλλον εκμεταλλευτικαί ενέργειαι μερικών επιτηδείων μεσολάβων. Τον ανυπομονούντα Λαόν θα καθησυχάση μόνον η εφαρμογή των δικαίων και ευλόγων απαιτήσεών του, επί τούτω δε και μόνον θα ελπίσωμεν δια την αναγκαιοτάτην γαλήνην του τόπου μας». Ουσιαστικά οι αιχμές είναι κατά των βουλευτών και της τοπικής πολιτικής ηγεσίας. Το ψήφισμα υπογράφουν τα μέλη της επιτροπής αγώνα, Ζαχαρίας Μακατούνης, Νικόλαος Τζωράκης, Δημήτριος Ξυλούρης, Ιωάννης Γεπεσάκης, Μιχ. Αποστολάκης, Στέργιος Σηγανάκης, Αντ. Αστρινάκης, Εμμ. Μαρκουλάκης, Ιωάννης Επανωμεριτάκης, Αντώνιος Φασουλάκης, Γεωρ. Καλληγιαννάκης, Κωνστ. Μακρυδάκης, Δρ. Πειρασμός, Ιωάν. Βαλτζάκης, Μεν. Σαββάκης, Εμμ. Αστρινάκης, Ιωάν. Νικάκης, Γεωργ. Κριτσώτης, Ν. Φουντουλάκης, Δ. Βελαντάκης, Ιωάν. Φασουλάκης, Εμμ. Τζουλιάς, Δ. Κοκοβάκης, Ιωάν. Πουλωρηνάκης, Γ. Φουντουλάκης.\nΕκτός από τις μεγάλες διαδηλώσεις, συνεχίζεται όμως και η καταστροφή δημοσίων κτιρίων, κυρίως αυτών που σχετίζονται με την είσπραξη των φόρων. Τα ξημερώματα της Τρίτης 14 Φεβρουαρίου πυρπολείται το Δημόσιο Ταμείο Σητείας.\nΠαραίτηση Τ. Γεωργιάδη\nΠιεσμένος από τα γεγονότα τόσων εβδομάδων, ο γενικός διοικητής Κρήτης Τίτος Γεωργιάδης αναγκάζεται να παραιτηθεί. Ο ίδιος ανακοινώνει την παραίτησή του στον δημοσιογράφο της εφημερίδας «Η Πρωία» Π. Τρουμπούνη, ο οποίος βρίσκεται στο νησί για να καταγράψει τις εξελίξεις. Η είδηση δημοσιεύεται στο κεντρικό θέμα της Δευτέρας 13 Φεβρουαρίου. Ο Τίτος Γεωργιάδης, όπως ο ίδιος δηλώνει, έχει αποστείλει στην κυβέρνηση τις προτάσεις του για την αντιμετώπιση της κρίσης, μαζί με την παραίτησή του, παραμένοντας στη θέση του μέχρι να έλθει ο αντικαταστάτης του, που θα είναι ο στρατηγός Γεώργιος Κατεχάκης, ο Καπετάν Ρούβας των μακεδονικών αγώνων. Ο Γ. Κατεχάκης διορίστηκε με απόφαση του υπουργικού συμβουλίου στις 7 Μαρτίου, ως υπουργός – γενικός διοικητής Κρήτης, ώστε να έχει και αυξημένες αρμοδιότητες χειρισμού του προβλήματος. Αργότερα, στην τελευταία κυβέρνηση Βενιζέλου, θα τοποθετηθεί υπουργός Στρατιωτικών.\n«Κομμουνισταί και παγκαλικοί»!\nΚι ενώ ο αγώνας των Κρητών κορυφώνεται, ο υπουργός Εσωτερικών Γ. Μαρής επανέρχεται και ρίχνει τα αίτια της αναταραχής, όχι στα πραγματικά προβλήματα, αλλά στην υποκίνηση των Κρητικών από κομμουνιστές σε συνεννόηση με οπαδούς του πρώην δικτάτορα Πάγκαλου! Σε δηλώσεις του στις Φεβρουαρίου, μετά τα συλλαλητήρια των Χανίων και του Αγίου Μύρωνα, αλλά και την πυρπόληση του ταμείου της Σητείας, αναφέρει ότι από πληροφορίες που του έδωσε ο γενικός διοικητής «είνε κατάδηλον ότι αντιμετωπίζομεν προσπαθείας ολίγων παγκαλικών, οίτινες εν συνεννοήσει μετά κομμουνιστών και άλλων κινουμένων από αντιπολιτευτικάς διαθέσεις, προσπαθούν να επιτύχουν διατάραξιν της τάξεως και ίσως αναγκάσουν την Κυβέρνησιν να μετέλθη αυστηράν πολιτικήν, ονειρευόμενοι ότι θα αποκομίσουν τοπικά κομματικά κέρδη». Ο Μαρής πρόσθετε ότι οι στόχοι αυτοί δεν θα πετύχουν, διαβεβαίωνε ότι η κυβέρνηση λύνει όλα τα προβλήματα, και απειλούσε: «Είνε όμως η κυβέρνησις αποφασισμένη να πατάξη τους ταραξίας εκείνους οίτινες αυτοβούλως αναλαβόντες την υποστήριξιν της Κρήτης, επιδιώκουν την επιτυχίαν σχεδίων καταστρεπτικών δια το έθνος και ατιμωτικών δια την Κρήτην. Δεν θα αφήσωμεν τα συμφέροντα της Κρήτης άθυρμα εις τας χείρας ολίγων ασυνειδήτων».\nΈδινε όμως και συμβουλές στον Τύπο για το πώς να χειριστεί τα γεγονότα! Ζητούσε να «συντρέξη την Κυβέρνησιν εν τη προσπαθεία της προς επιβολήν της τάξεως» και να μεταδίδει τα γεγονότα «ξηρώς και αντικειμενικώς»…\nΣτις 15 Φεβρουαρίου συνέρχεται και πάλι το υπουργικό συμβούλιο και συζητά την εξέγερση της Κρήτης. Ο Μαρής εισηγείται την αποστολή δυνάμεων χωροφυλακής από την Αθήνα στο νησί. Οι χωροφύλακες ξεκινούν αμέσως και αναλαμβάνουν υπηρεσία!\nΗ κυβέρνηση πάντως, εκτός από το να χρησιμοποιεί τη χωροφυλακή για την αντιμετώπιση της κατάστασης, προσπαθεί να συγκροτήσει και αντικίνημα! Ο ίδιος ο παραιτηθείς γενικός διοικητής Τίτος Γεωργιάδης δηλώνει στον τύπο ότι υπάρχουν ψηφίσματα κατά της εξέγερσης, από διαφόρους πολίτες του Ηρακλείου, αλλά και το δήμο της πόλης. Ενώ οι βιομήχανοι της Ελλάδας με ανακοίνωσή τους καταδικάζουν τις κινητοποιήσεις.\nΟι Κρητικοί πάντως δεν πτοήθηκαν ούτε από τις ανακοινώσεις καταδίκης, ούτε από την αποστολή μεγάλων δυνάμεων χωροφυλακής και στρατού. Τα συλλαλητήρια συνεχίζονται όλο τον Φεβρουάριο και τον Μάρτιο.\nΣτην πόλη του Ρεθύμνου, που υπάρχουν εξ αρχής αντιδράσεις για την οργάνωση συλλαλητηρίου, οι εκπρόσωποι των επαγγελματικών φορέων καταφέρνουν να συνεδριάσουν και να εκδώσουν ψήφισμα κατά της φορολογίας.\nΤην Κυριακή 22 Φεβρουαρίου οργανώνονται νέες μεγάλες διαδηλώσεις στα Χανιά, στο Σπήλι και στις Βρύσες Χανιών, όπου μάλιστα οι διαδηλωτές πυρπολούν το τηλεγραφείο. Στον Άγιο Μύρωνα συνεχίζουν να συγκεντρώνονται, μέχρι τα τέλη του Μάρτη οι αγρότες απ’ όλο το Μαλεβίζι, συλλαλητήριο οργανώνεται στις Βουκολιές Χανίων κ.α.\nΤαυτόχρονα οργανώνονται συγκεντρώσεις συμπαράστασης προς τους Κρητικούς, στην Αθήνα και τον Πειραιά. Το Εργατικό Κέντρο Αθήνας εκδίδει προκήρυξη υπέρ των κινητοποιήσεων, ενώ οι Κρήτες φοιτητές κινητοποιούνται υπέρ των συμπατριωτών τους, εκλέγοντας μάλιστα επιτροπή αγώνα στην οποία συμμετείχαν οι Ν. Σακαδάκης, Ε. Γρυλιονάκης, Ε. Μαυρογένης και Ε. Χριστάκης.\nΚι ενώ το κίνημα αντίδρασης στη φορολογική πολιτική διογκώνεται, ο Μαρής δίνει εντολή για συλλήψεις ηγετών των διαδηλωτών. Ανάμεσά τους ο γενικός γραμματέας του Εργατικού Κέντρου Ηρακλείου Νίκος Σφακιανάκης,ο γραμματέας των ελαιοχρωματιστών Γιάννης Παρασχάκης, ο γραμματέας της Εργατικής Βοήθειας Μανώλης Κακουδάκης, τα στελέχη του εργατικού κινήματος Μύρων Παπαδάκης και Βαγγέλης Μαρκουλής και ο κοινοτάρχης του Μαράθου Στέλιος Παπαδομιχελάκης, που εκτοπίζεται στη Σκύρο. Η σύλληψη του Παπαδομιχελάκη είναι περιπετειώδης, καθώς οι χωροφύλακες πήγαν στο χωριό αλλά εκδιώχθηκαν από τους κατοίκους. Στη συνέχεια δεκάδες Μαραθιανοί πήγαν στον αστυνομικό σταθμό και έπιασαν όμηρο τον σταθμάρχη της χωροφυλακής, τον οποίο και ξυλοφόρτωσαν! Η σύλληψη τελικά του Παπαδομιχελάκη, ομιλητή στο συλλαλητήριο του Αγίου Μύρωνα, έγινε από μεγαλύτερη δύναμη χωροφυλάκων, επικεφαλής των οποίων ήταν ο διοικητής του νομού Ηρακλείου Τζάτζιμος.\nΟι εξελίξεις είναι όμως πλέον καταιγιστικές. Το κίνημα της Κρήτης εξαπλώνεται σε όλη την Ελλάδα. Ξεκινούν ανάλογες κινητοποιήσεις από τους αγρότες, τους εργαζόμενους αλλά και τους επαγγελματοβιοτέχνες, τις ομάδες δηλαδή της κοινωνίας που πλήττονται σφοδρά από την οικονομική πολιτική της συμμαχικής κυβέρνησης. Οι αντιδράσεις θα οδηγήσουν, τελικά, στην πτώση της κυβέρνησης Ζαΐμη, στις 4 Ιουλίου, και την ανάθεση της πρωθυπουργίας στον Ελευθέριο Βενιζέλο, ο οποίος θα κερδίσει και τις εκλογές της 19ης Αυγούστου 1928 που διεξάγονται, όπως ο απαιτεί, με το πλειοψηφικό σύστημα.\nΤα αρχεία των εφημερίδων της εποχής, που υπάρχουν, στη Βιβλιοθήκη της Βουλής των Ελλήνων, την Εθνική Βιβλιοθήκη της Ελλάδας και τη Βικελαία Δημοτική Βιβλιοθήκη Ηρακλείου:\n-Αγροτική Κρήτη (Ηρακλείου)\n-Η Βραδυνή (Αθηνών)\n- Η Ελληνική (Αθηνών)\n-Η Πρωία (Αθηνών)\n-Νέα Γενεά (Ηρακλείου)\nΑναρτήθηκε από agapitos στις 9:58 μ.μ.\nΕτικέτες αγρότες, εξέγερση, καταστολή, φτώχεια, χωροφυλακη


ΔΙΑΒΑΣΤΕ ΤΙΣ 56 ΣΕΛΙΔΕΣ ΤΗΣ ΜΗΝΥΣΗΣ Σαμαρά κατά Τσίπρα για τη Novartis (ΒΙΝΤΕΟ)\nΔημοσίευση: 15-02-2018, 17:41\n«Με δική του ευθύνη στήνεται μια άθλια σκευωρία» ανέφερε για τον κύριο Τσίπρα ο Αντώνης Σαμαράς, συμπληρώνοντας πως η σκευωρία αυτή «είναι τόσο κακο-στημένη, που καταρρέει από μόνη της. Οι κατηγορίες "φωνάζουν από μακριά" ότι είναι πέρα για πέρα συκοφαντίες. Και το έκαναν βιαστικά, μια μέρα μετά το τεράστιο συλλαλητήριο για τη Μακεδονία».\n«Ο κ. Τσίπρας δεν θα επιβάλει καθεστώς "Μαδούρο"στην Ελλάδα», αναφέρει ακόμα, προσθέτοντας πως η μήνυση που κατέθεσε έχει και τον χαρακτήρα αποφυγής παρόμοιας κατάστασης στο μέλλον, όπου στημμένοι ψευδομάρτυρες θα μπορούν να κατηγορούν πολιτικούς.\n«Σήμερα, καταθέτω μήνυση κατά του Πρωθυπουργού. Γιατί με δική του ευθύνη στήνεται μια άθλια σκευωρία. Είναι τόσο κακο-στημένη, που καταρρέει από μόνη της. Οι κατηγορίες"φωνάζουν από μακριά"ότι είναι πέρα για πέρα συκοφαντίες. Και το έκαναν βιαστικά, μια μέρα μετά το τεράστιο συλλαλητήριο για τη Μακεδονία. Την ώρα που η Ελλάδα αντιμετωπίζει μεγάλες προκλήσεις και απειλές, προσπαθούν με ψέματα να σπιλώσουν τους αντιπάλους τους, διχάζοντας τον Ελληνικό λαό. O μόνος τρόπος να μην παίξουμε το παιγνίδι όσων πετούν"λάσπη στον ανεμιστήρα", είναι να τους καθίσουμε στο σκαμνί και να αποδείξουμε εμείς τη σκευωρία τους. Αλλά υπάρχει και πολιτικός λόγος: Γιατί στο μέλλον, κάθε νέα Κυβέρνηση θα μπορεί να χρησιμοποιεί στημένους ψευδομάρτυρες για να εξοντώνει τους πολιτικούς της αντιπάλους. Αυτό, όμως, θα ήταν το τέλος της Δημοκρατίας στη χώρα μας. Ο κ. Τσίπρας δεν θα επιβάλει καθεστώς "Μαδούρο" στην Ελλάδα! Οι συκοφάντες ξεχνάνε ότι ήταν η Κυβέρνησή μας που χτύπησε αποτελεσματικά τη διαφθορά στο χώρο του φαρμάκου. Μειώνοντας δραστικά το κόστος της φαρμακευτικής δαπάνης. Ενώ η τότε αντιπολίτευση του κ. Τσίπρα καταψήφιζε τα μέτρα με τα οποία εμείς χτυπάγαμε την ασυδοσία. Αυτοί λοιπόν, που συμμάχησαν τότε με τα συμφέροντα, κατηγορούν σήμερα όσους χτύπησαν τότε τη διαφθορά. Αν το δεχθούμε αυτό, κανείς δεν θα αγγίξει τη διαφθορά στο μέλλον! Και δεν θα αρκεστώ να καταπέσει η εναντίον μoυ σκευωρία. Θα το φτάσω ως το τέλος, για να αποκαλυφθεί ποιος την έκανε, ποιοι συνεργάστηκαν μαζί του και γιατί. Εγώ δεν κρύβομαι πίσω από παραγραφές. Αυτοί να δούμε πως θα κρυφτούν.


Μπρόκελ - Ξενοδοχεία\nΜπρόκελ: Αναζήτηση ξενοδοχείων\nΔείτε ξενοδοχεία για Μπρόκελ στο χάρτη\nΜπρόκελ: Εξερευνήστε την πόλη\nΜπρόκελ: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Μπρόκελ.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Μπρόκελ) θα βρείτε καταλύματα που ικανοποιούν τις ανάγκες όλων των ταξιδιωτών. Μπρόκελ: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Μπρόκελ), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Μπρόκελ) είναι εδώ με την εγγύηση χαμηλότερης τιμής μας.\nΜπρόκελ: Ποια είναι τα καλύτερα μέρη για τη διαμονή σας εδώ;\nΜπρόκελ - Το κορυφαίο ξενοδοχείο:\nΣαλέ στην ακτή με τζάκι και κουζίνα (Μπρόκελ)\nΜπρόκελ: Σε αυτό το μέρος θα βρείτε καταλύματα με τιμές που ξεκινούν από 29 EUR. Διαλέξτε μία από τις 280 προσφορές μας και επωφεληθείτε από εκπτώσεις έως και 25%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Μπρόκελ) και στη γύρω περιοχή:\n>Μπρόκελ: Ποια είναι η καλύτερη περίοδος για να επισκεφτείτε αυτό το μέρος;


Σχέδια Golden Sherwani - Δοκιμάστε αυτά τα 10 μοντέλα για λαμπερή εμφάνιση\nΓιατί πρέπει μια νύφη μόνη της να κάνει τα φώτα της δημοσιότητας σε έναν γάμο; Άλλωστε, είναι και η μέρα σου! Είτε πρόκειται για τις δικές σας γιορτές είτε για μια οικογενειακή εκδήλωση, το Golden Sherwanis είναι σίγουρο ότι θα σας κάνει να λάμψετε! Αυτά τα αντρικά ρούχα κατά παραγγελία μπορούν να μετατρέψουν αμέσως ένα συνηθισμένο αγόρι της διπλανής πόρτας σε έναν αριστοκράτη άντρα της ώρας! Σε αυτό το άρθρο, έχουμε συγκεντρώσει μερικά από τα καλύτερα χρυσά χρώματα Sherwanis για άνδρες, τα οποία είναι κατάλληλα για όλες τις περιπτώσεις. Από μια απλή συνάντηση στο σπίτι σας μέχρι ένα λαμπερό νυχτερινό πάρτι, έχουμε καλύψει όλες τις εμφανίσεις σας εδώ. Έτσι, ας μην χάνουμε άλλο χρόνο και ας αρχίσουμε να εξερευνούμε τα 10 τελευταία χρυσά σχέδια sherwani, μαζί με συμβουλές ειδικού στυλ αυτών των ρούχων.\nΗ σημασία του Golden Sherwanis για τους άνδρες:\nΕνώ τα Sherwanis αποτελούν αναπόσπαστο μέρος του ινδικού τμήματος εθνικής ένδυσης, τα χρυσά κοστούμια Sherwani καταλαμβάνουν μια σημαντική θέση. Είναι αριστοκρατικά, διακοσμητικά και ταυτόχρονα αντρικά! Ειδικά στη διοργάνωση με επίκεντρο τις γυναίκες, το να κλέψεις την παράσταση δεν είναι καθόλου εύκολο, εκτός αν φοράς κάτι πικάντικο σαν χρυσό ντύσιμο. Επί πλέον? Αυτά τα ρούχα είναι ευέλικτα για παιχνίδι και ταιριάζουν σχεδόν σε κάθε ινδικό τόνο δέρματος.\nΤελευταία σχέδια της συλλογής Golden Sherwani για άνδρες το 2020:\nΔείτε την υπέροχη συλλογή μας με τα 10 κορυφαία σχέδια Golden sherwani για άντρες με εικόνες, μαζί με λεπτομερείς περιγραφές:\n1. Μαύρο και χρυσό Sherwani:\nΚοιτάξτε ντάπερ σε αυτό το εκπληκτικό sherwani. Έρχεται ως σετ τριών τεμαχίων, το οποίο αποτελείται από το μεταξωτό Black Sherwani, που είναι διακοσμημένο με έργο Resham σε όλο το σώμα. Σε αυτό προστίθεται μια σίγαση χρυσού εσωτερικού κοστουμιού για ένα πολυεπίπεδο αποτέλεσμα. Η συνολική παραγωγή είναι ένα αυτοκρατορικό σύνολο που είναι σίγουρο ότι θα σας ξεχωρίσει από το πλήθος.\nΣχέδιο: Χρυσό χρώμα Sherwani με Hand Resham Work\nΥφασμα: Ζωρζέτ, Μετάξι\nΚατάλληλες περιπτώσεις για να φορέσετε: Οικογενειακοί γάμοι, Νυχτερινά πάρτι, Άτυπα δείπνα\n2. Μπλε και χρυσό Sherwani:\nΑυτή η μπλε και χρυσή στολή είναι ένα ινδο δυτικό sherwani. Το επάνω ρούχο είναι φτιαγμένο με μπροκάρ, το οποίο είναι διακοσμημένο με υφαντά. Η κάτω φθορά είναι μια βασιλική μπλε πιτζάμα churidar σε μεταξωτή τέχνη dupion που χρησιμεύει ως τέλεια αντίθεση με το κομψό Kurta. Απλώς συνδυάστε το με το μπλε χρώμα Jutis και περιποιηθείτε τον εαυτό σας καλά για να κάνετε τα μάτια να στραφούν προς το μέρος σας!\nΣχέδιο: Χρυσός & Μπλε Indo Western Sherwani με υφαντές λεπτομέρειες και δαντέλα\nΥφασμα: Μετάξι Μπαναράσι\nΚατάλληλες περιπτώσεις για να φορέσετε: Γάμοι, Δεξιώσεις, Πολιτιστικές Εκδηλώσεις\n3. Golden Sherwani για γάμο:\nΑν θέλετε έναν κομψό γάμο, φορέστε μια στολή, ρίξτε μια ματιά στο Golden Sherwani για γαμπρούς. Το επάνω μέρος είναι φτιαγμένο από εξαιρετικής ποιότητας μεταξωτό Banarasi Jacquard. Διαθέτει ένα όμορφο σχέδιο δαντέλας σε όλο το ύφασμα. Χρησιμοποιείται ένα παραδοσιακό μοτίβο του στενού γιακά με παλέτα μπροστινού κουμπιού. Ταιριάζει με ένα τραγανό χρυσό-μπεζ churidar παντελόνι.\nΣχέδιο: Το Gold Banarasi Jacquard Sherwani έχει σχεδιαστεί με δαντέλα\nΥφασμα: Μεταξοτυπία Banarasi Jacquard\nΚατάλληλες περιπτώσεις για να φορέσετε: Γάμοι, φθορά γαμπρού\n4. Κρέμα και χρυσό Sherwani:\nΑυτό το σύγχρονο Sherwani είναι ακριβώς αυτό που χρειάζεστε για να κάνετε μια μοντέρνα δήλωση, χωρίς να ξεπεράσετε την κορυφή. Είναι ειδικά σχεδιασμένο για τη νεότερη γενιά, η οποία λατρεύει να πειραματίζεται με την εμφάνισή της με στυλ νέας εποχής. Το κρεμ χρώμα τονίζεται με ένα χρυσό χρώμα Resham σε όλο το σώμα. Συνδυάζεται καλύτερα με κρέμα churidar και αντίστοιχο Jutis.\nΣχέδιο: Cream and Gold Sherwani με Resham Thread Work\n5. Maroon and Gold Sherwani:\nΤο καλύτερο μέρος για την επιλογή μιας στολής σε χρυσό χρώμα είναι ο τρόπος που συνδυάζεται άψογα με άλλα χρώματα. Ρίξτε μια ματιά στο καστανό και χρυσό Sherwani που είναι προσαρμοσμένο για τον sartorial κύριο. Η στολισμένη επάνω σουίτα συνδυάζεται με γούστο με καστανό παντελόνι churidar και ένα σχεδιαστή Shawl για να χαρίσει ένα βασιλικό ανάστημα.\nΣχέδιο: Το Gold and Maroon Sherwani έχει σχεδιαστεί με Resham, Beads and Stones Work\nΥφασμα: Banarasi Art Silk\nΚατάλληλες περιπτώσεις για να φορέσετε: Γάμοι, Φόρεμα γαμπρού, Πολιτιστικές εκδηλώσεις\n6. Λευκό και χρυσό Sherwani:\nΑν θέλετε ένα νηφάλιο και συγκρατημένο look, αντικαταστήστε το Golden look με αυτό το λευκό κοστούμι από ελεφαντόδοντο. Το πακιστανικό Sherwani έρχεται σε μοντέλο μέχρι το γόνατο, το οποίο συνδυάζεται με χρυσό churidar. Έχει υποδείξεις από χρυσό έργο zari στους ώμους, μανσέτες και κουμπιά πατώματα. Ένα περίτεχνα υφαντό λευκό και χρυσό dupatta προστίθεται για να ολοκληρώσει την εμφάνιση.\nΣχέδιο: Λευκό και χρυσό Sherwani με Κέντημα στο χέρι Zari Work and Stone Work\nΚατάλληλες περιπτώσεις για να φορέσετε: Οικογενειακοί Γάμοι, Παραδοσιακές Συλλογές\n7. Golden Indo-Western Sherwani:\nΔείτε αυτό το βασιλικό Sherwani που έχει μια πινελιά εθνότητας σε συνδυασμό με τη νεωτερικότητα. Το επικαλυπτόμενο στυλ Sherwani έχει σχεδιαστεί σε μεταξωτό ύφασμα μπροκάρ σε χρυσό χρώμα, σε συνδυασμό με ασημένιες κλωστές. Το κάτω μέρος είναι ένα μπεζ πτυχωτό Dhoti που μπορεί να σας δώσει μια εμφάνιση desi που πάντα θέλατε. Επιλέξτε απλά αξεσουάρ για να δείχνετε έξυπνοι σε αυτό!\nΣχέδιο: Χρυσό χρώμα Indo Western Sherwani με υφαντό σχέδιο\nΚατάλληλες περιπτώσεις για να φορέσετε: Γάμος, Δεξιώσεις\n8. Golden Achkan Sherwani:\nΔείτε αυτό το υψηλής ποιότητας Achkan σε χρυσό μεταξωτό ύφασμα. Η αυτοκρατορική εμφάνιση αυτής της στολής μπορεί να σας κάνει να μοιάζετε με ένα ακρωσμένο Royal. Το sherwani με κεντημένο μοτίβο φυλλώματος στον ζυγό και τις μανσέτες και το γιακά κεντημένες κλωστές. Συνδυάζεται με ένα μεταξένιο βυσσινί Churidar για να εξομαλύνει τη λάμψη. Φορέστε το με ένα σμαραγδένιο μαλά για να κλέψετε την παράσταση!\nΣχέδιο: Golden Sherwani με υφαντό σχέδιο και κεντημένο μοτίβο φυλλώματος στο ζυγό\nΚατάλληλες περιπτώσεις για να φορέσετε: Γάμος, Δεξιώσεις, Φεστιβάλ\n9. Golden Color Designer Sherwani:\nΔεν είστε λάτρης του παραδοσιακού χρυσού χρώματος Sherwanis; Στη συνέχεια, δοκιμάστε αυτό το σχεδιαστή Sherwani, το οποίο είναι φτιαγμένο με υλικό Brocade που κόβει τη γυαλάδα. Διαθέτει μανταρινικό γιακά για απλότητα, μαζί με ένα σετ μεταλλικών κουμπιών. Τα ξεχωριστά υφαντά μοτίβα δίνουν μια διπλή χροιά στο ύφασμα. Ταιριάζει με ένα καστανό βελούδινο ντότι.\nΣχέδιο: Χρυσός χρωματιστής σχεδιαστής Sherwani με υφαντά μοτίβα και κεντήματα και πέτρινες εργασίες\n10. Αρραβώνας Golden Sherwani:\nΑν είναι ο αρραβώνας σας, τότε πρέπει να επιλέξετε ένα ρούχο που είναι minimal και κομψό ταυτόχρονα. Εδώ είναι ένα τέτοιο χρυσό χρώμα Sherwani που έχει σχεδιαστεί για να σας κάνει έτοιμους για εκδηλώσεις μικρής κλίμακας όπως ένα Sagai. Το περίτεχνα μεταξωτό ύφασμα έρχεται με κεντημένο έργο με ζάρι. Συνδυάζεται με χρυσό χρώμα dupatta.\nΣχέδιο: Χρυσό χρώμα Zari κεντημένο Sherwani με πέτρινη εργασία\nΚατάλληλες περιπτώσεις για να φορέσετε: Αρραβώνες\nΠώς να διαμορφώσετε τα χρυσά κοστούμια Sherwani για άνδρες?\nΕάν αποφασίσατε να πάτε με ένα Sherwani σε χρυσό χρώμα, τότε σας προτείνουμε ανεπιφύλακτα να περάσετε από αυτά που πρέπει και δεν πρέπει για να το φορέσετε:\nΌταν φοράτε ένα sherwani σε μεταλλικά χρώματα, βεβαιωθείτε ότι το ύφασμα δεν είναι κραυγαλέο. Πηγαίνετε για σιωπηλές ύφανση, που μπορούν να σας δώσουν μια εκλεπτυσμένη εμφάνιση.\nΔεν χρειάζεται να διστάσετε να φορέσετε ένα ολόχρυσο ρούχο. Επιλέξτε ένα sherwani που σας ταιριάζει και ταιριάξτε το με χρυσό churidar ή ακόμα και dhoti για αυτό το look “Hatke”!\nΑν χρειάζεστε κάποιο χρώμα, δοκιμάστε να το αντιπαραβάλετε με πράσινο, καστανό, ροζ ή μπλε ναυτικό. Μπορείτε να το κάνετε αυτό σε διαφορετικές μορφές, όπως μπουφάν, Dupattas, παντελόνια ή ακόμα και τα τουρμπάνια σας.\nΟ χρωματικός συντονισμός με τις νύφες θεωρείται πλέον μόδα. Έτσι, αν η νύφη σας φοράει ένα κόκκινο λεχένγκα, μπορείτε να δώσετε μια νύξη κόκκινου στο χρυσό σας σύνολο.\nΜην ξεχάσετε να αξεσουάρσετε με μαργαριτάρια και χάντρες. Το κλειδί είναι να περιορίσετε την ποσότητα κοσμημάτων, καθώς η υπερβολή μπορεί να σας τραβήξει ανεπιθύμητη προσοχή.\nΔιαλέξτε μερικά ωραία Jutis, κατά προτίμηση σε ουδέτερες αποχρώσεις που λειτουργούν με σχεδόν οποιοδήποτε συνδυασμό χρωμάτων.\nΑυτά είναι μερικά από τα καλύτερα σχέδια χρυσού χρώματος Sherwani για άνδρες που πρέπει να δοκιμάσουν αυτή τη σεζόν! Αυτά τα όμορφα ρούχα είναι σίγουρο ότι θα φωτίσουν τη μέρα σας με τα υφάσματα εξαιρετικής ποιότητας. Είναι εμπνευσμένοι από τον πλούσιο πολιτισμό και τις παραδόσεις διαφορετικών περιοχών της χώρας για να δημιουργήσουν αυτά τα πλούσια και άνετα ρούχα. Αυτή τη σεζόν γάμου, δεν υπάρχει χώρος για σύγχυση με την επιλογή της ντουλάπας σας. Είναι χρυσός και χρυσός σε όλη τη διαδρομή!\n10 perinteistä Dhoti Sherwani -mallia modernille ilmeelle\n10 tyylikästä indo -länsimaista Sherwani -mallia, jotka sopivat joka tilanteeseen\nGolden Sherwani -mallit – Kokeile näitä 10 mallia kirkkaaseen ilmeeseen\nΦιστίκια κατά τη διάρκεια της εγκυμοσύνης – για φαγητό ή για αποφυγή;\nDesigna små badrum – optimal badrumsplanering i ett begränsat utrymme\nAtt odla grönsaker på balkongen – vilka grönsaker passar?\n67 idéer för lantkök – så skapar du en charmig atmosfär\nForma ögonbryn och sminka – några användbara tips\nTinker julbollar: gör vackra juldekorationer själv av papper\n10 parasta ja mukavaa sohvasänkyä kuvilla\nStugor i skogen gjorda av vulkanisk sten och trä med minimalistiska former


Απαιτήσεις μόνο από τους εαυτούς τους… | ΟΦΗ, OFI :: Gentikoule\nΣαρρής —25/7, 08:17\nΑπαιτήσεις μόνο από τους εαυτούς τους…\nΟ Μανώλης Σαρρής γράφει στο Gentikoule για τις απαιτήσεις που πρέπει να έχουν οι ίδιοι οι παίκτες από τους εαυτούς τους αλλά και για το τι απαιτήσεις πρέπει να έχουν από αυτούς όλοι οι υπόλοιποι.\nΤο τέλος του αγώνα με την Δόξα Δράμας με βρήκε στα θεωρεία να γράφω σαν τρελός για την Athletic Press. Και έτσι όπως έγραφα, δεν ήξερα αν έπρεπε να γελάω για το «Χ» ή να «κλαίω» και να λέω «και πάλι καλά». Το ποδόσφαιρο είναι περίεργο άθλημα και μέσα σε λίγα λεπτά τα συναισθήματα που μπορούν να αλλάξουν είναι τόσο έντονα που δεν ξέρεις πως θα αισθανθείς.\nΠλέον, κάθομαι ψύχραιμα και σκέφτομαι. Τι απαιτήσεις μπορούμε να έχουμε όλοι μας από τους παίκτες του ΟΦΗ; Από ανθρώπους που μαζεύτηκαν στις προπονήσεις έχοντας έρθει από τις παραλίες και μπήκαν σε αυτή την διαδικασία έχοντας κάνει μόλις μια προπόνηση. Τι απαιτήσεις μπορεί να έχουμε από τους παίκτες του ΟΦΗ που έχουν καταθέσει την ψυχή τους προκειμένου η ομάδα να επιστρέψει στην Σούπερ Λιγκ; Τι απαιτήσεις μπορεί να έχει ο οποιοσδήποτε από τους παίκτες του ΟΦΗ ώστε να κερδίζουν ομάδες όπως η Δόξα Δράμας;\nΣαφώς και καμία απαίτηση. Γιατί, η αλήθεια είναι ότι μόνο οι ίδιοι οι παίκτες του ΟΦΗ μπορούν να έχουν απαιτήσεις από τους εαυτούς τους. Γιατί εκείνοι άφησαν πίσω τους όλα τα προβλήματα που αντιμετώπισαν κατά την διάρκεια της χρονιάς και ήρθαν να παίξουν για να επαναφέρουν την ομάδα εκεί που αξίζει να βρίσκεται. Στην Σούπερ Λιγκ.\nΚαι οι ίδιοι έχοντας απαιτήσεις από τους εαυτούς τους, θεωρώ δεδομένο ότι όσα έγιναν στο παιχνίδι με την Δόξα Δράμας θα τα βάλουν καλά στο μυαλό τους ώστε να μην επαναληφθούν τα, αγωνιστικά, λάθη. Πλέον, οι συνθήκες με τις οποίες συζητάει ο καθένας από εμάς είναι διαφορετικές.\nΟι παίκτες του ΟΦΗ έχουν υπερβάλει εαυτόν με την εικόνα που έχουν παρουσιάσει σε αυτά τα δύο παιχνίδια. Και πραγματικά δεν ανησυχώ ουτε πιστεύω ότι η ομάδα δεν θα αντιδράσει όπως πρέπει να αντιδράσει. Θεωρώ δεδομένο αυτό το στοιχείο που ο ΟΦΗ παρουσιάζει λόγω της φανέλας του, της ιστορίας και του κόσμου του.\nΥ.Γ. Για τα αγωνιστικά, θα μιλήσουμε το μεσημεράκι της Δευτέρας. Έχουμε να συζητήσουμε αρκετά πραγματάκια…\nΥ.Γ.(1) Γράφω με έντονα γράμματα γιατί τέτοια ώρα που γράφω αυτό το κείμενο, έτσι έντονα αισθάνομαι. Αισθάνθηκα δέος και ανατριχίλα βλέποντας 500 Ομιλήτες να στήνουν το δικό τους πάρτι στις εξέδρες του «Ελ Πάσο». Άνθρωποι που στην συντριπτική τους πλειοψηφία μένουν μόνιμα στην Αθήνα, αισθάνθηκαν υποχρέωση τους όπως έλεγαν οι ίδιοι να βρεθούν στο γήπεδο. Άνθρωποι κάθε ηλικίας και κάθε εποχής ήταν εκεί φωνάζοντας «ΟΦΗ, ΟΦΗ» φανερώνοντας για ακόμα μια φορά το μεγαλείο αυτής της ομάδας… Γιατί, τις ομάδες τις χαρακτηρίζει ο κόσμος. Και ο ΟΦΗ έχει τέτοιο κόσμο που δεν πρόκειται να σβήσει ποτέ…\nΚΩΣΤΑΣ4Χ4 25/7 9:32 πμ\nΟΛΟΙ ΑΥΡΙΟ ΚΟΝΤΑ ΣΤΟΝ ΟΦΗ ΜΑΣ ΓΙΑΤΗ ΚΑΝΕΝΑ ΠΑΙΧΝΙΔΗ ΔΕΝ ΕΙΝΑΙ ΕΥΚΟΛΟ ΑΝΤΕ ΡΕ ΠΑΙΔΙΑ ΥΠΟΜΟΝΗ ΝΑ ΚΟΨΟΥΜΕ ΑΠΟ ΟΠΟΥ ΜΠΟΡΟΥΜΕ ΝΑ ΒΡΕΘΟΥΜΕ ΚΟΝΤΑ ΣΤΗΝ ΟΜΑΔΑ ΜΑΣ.\nΓΙΑΝΝΗΣ 26/7 1:32 μμ\nΤΕΛΙΚΑ ΠΑΙΔΙΑ ΤΙ ΙΣΧΥΕΙ ΜΕ ΤΙΣ ΙΣΟΒΑΘΜΙΕΣ??? ΓΝΩΡΙΖΕΙ ΚΑΝΕΙΣ ΣΙΓΟΥΡΑ?? ΧΤΕΣ Ο ΜΑΝΩΛΗΣ ΕΙΠΕ ΟΤΙ ΜΕΤΡΑΝΕ ΟΙ ΒΑΘΜΟΙ ΚΑΙ ΣΤΑ 4 ΜΑΤΣ.(2 ΣΑΙΖΟΝ 2 PLAY OFFS) ΣΗΜΕΡΑ Ο ΜΑΡΚΑΚΗΣ ΣΤΙΣ 12 ΕΙΠΕ ΑΛΛΑ. ΓΙΑ ΤΑ 4 ΜΑΤΣ ΕΓΡΑΨΕ ΚΑΙ Ο SPORFM……ΜΠΟΡΕΙ ΚΑΠΟΙΟΣ ΝΑ ΜΑΣ ΠΕΙ ΥΠΕΥΘΥΝΑ?


Τα 8 μεγαλύτερα ψέματα που θα πει ένας άντρας όταν ψάχνει να βρει γυναίκα! – Newlifestyle\nHome > Face to Face > Τα 8 μεγαλύτερα ψέματα που θα πει ένας άντρας όταν ψάχνει να βρει γυναίκα!\nΤα 8 μεγαλύτερα ψέματα που θα πει ένας άντρας όταν ψάχνει να βρει γυναίκα!\nΌταν είσαι μπακούρης σου φταίνε τα πάντα. Και πρώτα απ’ όλα αυτοί που δεν είναι μπακούρηδες. Οι οποίοι, νομίζεις ότι δεν είναι μπακούρηδες επειδή έχουν κάποια συγκεκριμένα πράγματα. Κάποιες λεπτομέρειες που θαρρείς πως κάνουν τη διαφορά. Μπορεί να είναι στο μυαλό σου. Μπορεί να είναι και αλήθεια. Βλέπεις τον μπάρμαν που σου σερβίρει το ποτό να παίζει με άλλες τρεις την ώρα που εσύ έχεις δίπλα τον άσχημο φίλο σου και θες να φτύσεις μέσα στο ποτό, μόνο που μετά θυμάσαι ότι είναι δικό σου. Βλέπεις έναν άλλο πιο πέρα με μία δίμετρη ξανθιά, εντοπίζεις το «μανίκι» τατουάζ και το κράζεις λες και είσαι η γιαγιά σου. Συναντάς τυχαία στον δρόμο έναν τύπο με σκυλί κι επειδή έχει μαζευτεί γύρω απ’ το τετράποδο ένας γυναικείος όχλος και το χαϊδεύει εσύ βρίζεις και τον τύπο και το σκυλί.\nΟπότε, βλέποντάς τους όλους αυτούς, τι αποφάσισες; Να γίνεις σαν κι αυτούς! Τα δοκίμασες όλα! Ή μάλλον, σχεδόν όλα. Γιατί όλο και κάτι καινούριο μπορεί να σκαρφιστεί το δαιμόνιο μπακούρικο μυαλό σου. Κι εξακολουθείς να κάνεις πολλά για να μοιάσεις στους άλλους. Όπως τα παρακάτω:\nΠήρες δίπλωμα μπάρμαν\nΑκόμη χρωστάς κάτι μαθηματάκια στη σχολή, αλλά δεν πειράζει. Κι ας είσαι 8ο έτος. Αιώνιος for ever! Πήγες, όμως, και χτύπησες μια διπλωματάρα μπάρμαν, αφού πρώτα είδες τον Τομ Κρουζ να κάνει ζογκλερικά στο «Κοκτέιλ». Μπορεί να μη βρήκες ακόμη μαγαζί για να δουλέψεις, αλλά όποτε σου δίνεται η ευκαιρία το πετάς «έχω και δίπλωμα, πάμε μια βόλτα;». Κι όποτε βρίσκεις κανά μπουκάλι το παίρνεις και κάνεις τα δικά σου για να πείσεις την άλλη δίπλα σου ότι είσαι μπάρμαν. Αμ δεν είσαι αγόρι μου. Τι να το κάνει το δίπλωμα, αστυνομία είναι; Να σε δει πίσω από την μπάρα θέλει. Να που βρήκες κι ένα μπαράκι της γειτονιάς σου, έπιασες δουλειά, ξεκίνησες να σερβίρεις ποτά και τι κατάλαβες; Κάθεσαι μέχρι το κλείσιμο να ακούς ιστορίες για… αγρίους από τον κλασσικό μπακούρι του μπαρ.\n«Χτύπησες» τατουάζ την…γιαγιά σου;\nΤα τατουάζ δεν τα γούσταρες ποτέ. Ποιος ο λόγος να σημαδευτώ για πάντα έλεγες; Μέχρι που είδες έναν-δυο, μαζί με τα τατουάζ, να έχουν και μια ωραία συνοδεία δίπλα και νόμιζες ότι πάνε πακέτο! Κι αυτό σου την έδινε ακόμη περισσότερο, όπου τα έκραζες. Αλλά δεν πήγαινε άλλο. Έpρεπε να το δοκιμάσεις ΚΑΙ αυτό! Οπότε «χτύπησες» ένα τατουαζάκι σε ένα σημείο που νομίζεις ότι είναι πρωτότυπο αλλά δεν σκέφτηκες ότι πλέον κανένα σημείο δεν είναι πρωτότυπο, παρά μόνο στο… μπράτσο μιας κι εκεί πια δεν κάνει κανείς, έφτιαξες και μια ωραία ιστορία για την εικονιζόμενη (ή και… εικονική) γιαγιά σου η οποία σου λείπει τόσο πολύ μπας και συγκινηθεί η άλλη κι έτοιμος! Ακόμη ένας μύθος στο μυαλό του μπάκουρου!\nΑΑΑΑλλη μία βλακεία που κάνουν όλοι! Πάει ο άλλος και φτιάχνει συγκρότημα ή γίνεται dj για να βρει γκόμενα. Βρε κατακαημένε μπάκουρε που δεν ξέρεις ούτε τον αριθμό των νοτών, τόσο χαμηλά; Πιο χαμηλά Λόλα, πιο χαμηλά. Ποιος το λέει; Πού να ξέρεις; Εσύ πήγες και πήρες κιθάρα χωρίς να γνωρίζεις ούτε πως την κρατάνε. Κι ονειρευόσουν όταν την αγόραζες, τον εαυτό σου με όλα τα Χατζηγιαννέικα τραγούδια στην αμμουδιάκαι γύρω-γύρω μέλισσες να σου λένε «αχ τι ωραία που παίζεις!». Την πήρες την κιθάρα. Ωραίο διακοσμητικό για το δωμάτιό σου πλέον.\nΠου πας ρε γαβ-γαβ!\nΟ σκύλος είναι μεγάλος γκομενομαγνήτης σου λέγανε. Κι εσύ το πίστεψες. Την πάτησες σαν κουτάβι. Δεν σκέφτηκες ότι το ζωντανό έχει ευθύνες, θέλει τάισμα, βόλτα, καθάρισμα, να τα μαζεύεις από κάτω. Νόμιζες ότι απλά θα τον πηγαίνεις βόλτα και θα σου ‘ρχονται ουρά για να στον… χαϊδέψουν. Τον σκύλο. Το μετάνιωσες τώρα ή όχι; Θα ήταν καλύτερα να έπαιρνες μόνο το λουρί; Θα ήταν…\nΝα μην ήσουν γιατρός ή δικηγόρος ή μουσικός να πουλάς μούρη, ε; Να μη σπούδαζες ιατρική αντί για κλωστοϋφαντουργεία Κωλοπετινίτσας; Να μην έμενες κι εσύ στην Εκάλη; Κι όμως! Τα είχες όλα αυτά μέσα σε μια βραδιά! Ράμογλου! Ναι, Ράμογλου! Έχω και κότερο, πάμε μια βόλτα; Ένα σωρό παραμύθια είπες για αυτό που θα ήθελες να είσαι. Και τι κατάλαβες; Στην έφαγε ο δίπλα που μένει απέναντί σου, δε δουλεύει και έχει πτυχίο στο τάβλι. Εσύ; Επαγγελματίας ψεύτης. Και μπακούρης.\nO κύριος παντογνώστης\nΓουστάρεις κουλτουριάρες. Μπορείς να το υποστηρίξεις; Αμ, δε! Και τι κάνεις γι΄ αυτό; Τσατάρεις με την άλλη στο φου μπου, σε ρωτάει για τον πιο ψαγμένο μουσικού που δεν τον ξέρει ούτε η μάνα του κι εσύ ο έξυπνος πας στο google, ψάχνεις τα πάντα, κάνεις ένα copy paste και της το παίζεις παντογνώστης. Βγαίνετε μετά, καταλαβαίνει τι γκασμάς είσαι, αποτέλεσμα; Μπακούρης.\nΗ μόνη τέχνη που ξέρεις είναι αυτή που κάποτε άφησες κι αν πεινάσεις κάποια στιγμή θα την πιάσεις για να πεινάσεις περισσότερο. Αλλά πάντα ήσουν άνθρωπος της τέχνης. Πίνεις τον φρέντο εσπρέσο σε μισό λεπτό αν θες, κάνεις ποδήλατο χωρίς χέρια και μπορείς να ρευτείς αρθρώνοντας λέξεις μέχρι και φράσεις! Τι της είπες, όμως, για να τη ρίξεις; Ότι πηγαίνεις πολεμικές τέχνες, είσαι φαν του Πολ Γκογκέν, παίζεις πιάνο και μιλάς πέντε γλώσσες, τις οποίες δεν πολυθυμάσαι γιατί τις είχες μάθει όλες στο δημοτικό. Α, ρε ψεύτη!\nΔεν χορεύω εγώ…\n…είπες μέχρι που γνώρισες μία κουκλάρα σε ένα πάρτι μασκέ και σε χόρεψε στο ταψί. Και τι δεν χόρεψες για να την εντυπωσιάσεις! Μακαρένα, Las ketchup, Gagman Style, απ’ όλα είχε ο μπαξές! Έλα να πέφτουν οι μάσκες!\nΣυμπέρασμα: Ό,τι και να κάνεις, η… μπακουριά είναι ρετσινιά!\nH πιο όμορφη στιγμή της παρέλασης: Τυφλή μαθήτρια κάνει παρέλαση με τη βοήθεια των συμμαθητριών της (vid)\nΟι εμφανίσεις της Παναγίας στα ελληνικά στρατεύματα


TELI BT-1388 HiFi bluetooth Ενισχυτής Στερεοφωνικού Ήχου Δέκτης Karaoke FM SD Κριτικές - Banggood Ελληνικά Online Shopping\nΤο προϊόν είναι ελαφρώς διαφορετικό από αυτό που αναγράφεται στο φύλλο του προϊόντος, αλλά η ποιότητά του είναι καλή.\nΈξοχα παραληφθέντα στην ώρα τους, σε τέλεια κατάσταση. Εντελώς της αρεσκείας σου\nΣας ευχαριστώ πολύ για την γρήγορη παράδοση ενός εξαιρετικού ενισχυτή. Όλα λειτουργούν τέλεια. Μεγάλος σεβασμός στον πωλητή, συνιστώ ανεπιφύλακτα.\nΈνας ενισχυτής χωρίς φρεγάτα και λειτουργεί καλά. Το απομακρυσμένο είναι λίγο πλαστικό, αλλά δουλεύει μια χαρά. Έφτασε γρήγορα.\nΕύκολη εγκατάσταση και πολύ καλή ποιότητα ήχου. Είμαι πολύ ευχαριστημένος με αυτό!


Τι εννοούμε με τον όρο αστάθεια του ώμου;\nΗ άρθρωση του ώμου εκτελεί τις κινήσεις με το μεγαλύτερο εύρος στο ανθρώπινο σώμα. Βρίσκεται σε μία διαρκή ισορροπία, η οποία εξασφαλίζει την ελευθερία κινήσεων από τη μία και την σταθερότητα από την άλλη. Διαταραχή της ισορροπίας αυτής για οποιονδήποτε λόγο, επιφέρει την αστάθεια του ώμου.\nΜε τον όρο αστάθεια εννοούμε την τάση του ώμου να εξαρθρώνεται (έξοδος και παραμονή της κεφαλής εκτός της φυσιολογικής της θέσης) ή να υπεξαρθρώνεται (μετακίνηση και αυτόματη επαναφορά της κεφαλής στη φυσιολογική της θέση) προς μία ή περισσότερες κατευθύνσεις.\n«Η αστάθεια δεν αποτελεί διάγνωση αλλά σύμπτωμα, συνεπώς θα πρέπει να διερευνηθεί περαιτέρω, να βρεθεί το αίτιο και να σχεδιαστεί η κατάλληλη θεραπεία».\nΤο εξάρθρημα είναι συνήθως αποτέλεσμα κάποιου βίαιου τραυματισμού και ισοδυναμεί με την απομάκρυνση της κεφαλής του βραχιονίου εκτός της ωμογλήνης και της παραμονής της εκεί.\nΥπεξάρθρημα ονομάζεται η στιγμιαία απομάκρυνση της κεφαλής εκτός της κανονικής της θέσης και επιστροφή της στη φυσιολογική της θέση.\nΣε ποια άτομα εμφανίζεται συνήθως η αστάθεια;\nΤο εξάρθρημα ώμου και κατά συνέπεια η αστάθεια μπορεί να προκύψει από βίαιο τραυματισμό, ο οποίος θέτει στιγμιαία το άνω άκρο σε θέση εκτός του φυσιολογικού εύρους κίνησης και καταλήγει σε έξοδο της κεφαλής από την άρθρωση. Από την στιγμή που ο ώμος θα εξαρθρωθεί, είναι πλέον πολύ πιθανό να ξανασυμβεί αυτό μελλοντικά.\nΗ αστάθεια μπορεί συμβεί εξίσου τόσο σε άνδρες, όσο και σε γυναίκες. Παρ’όλα αυτά, οι άνδρες έχουν μεγαλύτερες πιθανότητες, λόγω της πιο έντονης φυσικής δραστηριότητας στην καθημερινότητά τους.\nΌσον αφορά τις ηλικιακές ομάδες, εμφανίζεται κυρίως σε άτομα 20 – 30 ετών, αφού είναι πιθανότερο να κάνουν έντονες δραστηριότητες, κατά τη διάρκεια των οποίων μπορούν να τραυματίσουν τις αρθρώσεις τους.\nΣε γενικές γραμμές η αστάθεια χωρίζεται σε 3 κατηγορίες:\nΚαθ´ έξιν – habitual λόγω μη φυσιολογικής μυϊκής συνέργειας\nΠρώτη μορφή αστάθειας:\nEίναι τραυματική και είναι συνήθως αποτέλεσμα βίαιου τραυματισμού, με αποτέλεσμα η κεφαλή να καταλήγει:\nMπροστά από την άρθρωση (πρόσθιο εξάρθρημα – το οποίο είναι το συχνότερο),\nΠίσω από την άρθρωση (οπίσθιο – το οποίο είναι σπάνιο)\nΣε άλλες θέσεις (το οποίο είναι εξαιρετικά σπάνιο).\nΤις περισσότερες φορές ο ασθενής χρειάζεται ιατρική βοήθεια ώστε να αναταχθεί το εξάρθρημα, ενώ το υπεξάρθρημα ανατάσσεται αυτόματα.\nΤην στιγμή του εξαρθρήματος, τραυματίζονται πολύ σημαντικές ανατομικές δομές υπεύθυνες για την σταθερότητα της άρθρωσης, όπως:\nO επιχείλιος χόνδρος\nOι γληνοβραχιόνιοι σύνδεσμοι\nTο τενόντιο πέταλο (αυτό συμβαίνει ασθενείς μεγαλύτερης ηλικίας) ενώ μπορεί να υπάρχει και τραυματισμός των οστών της άρθρωσης (ωμογλήνη – κεφαλή).\nΗ επιλογή της συντηρητικής (φυσιοθεραπεία) ή χειρουργικής (αρθροσκοπική αποκατάσταση) θεραπείας του εξαρθρήματος του ώμου, εξαρτάται από:\nTον αριθμό των υποτροπών\nTη δραστηριότητα του ασθενούς\nAπό τις συνοδές βλάβες που επιβεβαιώνονται στο μαγνητικό αρθρογράφημα\nΔεύτερη μορφή αστάθειας:\nEίναι η μονοκατευθυντική η πολυκατευθυντική αστάθεια μη τραυματικής αιτιολογίας.\nTρίτη μορφή αστάθειας:\nOφείλεται σε λανθασμένη συνέργεια – συγχρονισμό κάποιων από τους 30 μυς που σταθεροποιούν τον ώμο (muscle patterning instability).\nΗ μορφή αυτή είναι εξαιρετικά σοβαρή, η θεραπεία δύσκολη και σχεδόν πάντα συντηρητική.\nΣυνίσταται στην επανεκπαίδευση τους ασθενούς να επανακτήσει τον έλεγχο και των συγχρονισμό των μυών του. Χρειάζεται ειδικό φυσιοθεραπευτή υπό την καθοδήγηση του χειρουργού ώμου και αρκετές φορές ψυχολογική υποστήριξη ώστε ο ασθενής να καταφέρει να βγει από την «κουλτούρα» της αποφυγής συγκεκριμένων κινήσεων, ώστε να επιστρέψει στην φυσιολογική καθημερινότητα.\nΣε ποιους ασθενείς ενδείκνυται η χειρουργική επέμβαση;\nΑσθενείς ηλικίας κάτω των 25 ετών ακόμα και μετά το πρώτο εξάρθρημα\nΑσθενείς με πολλαπλά εξαρθρήματα\nΑσθενείς με σοβαρά λειτουργικά ενοχλήματα\nΑσθενείς με συνοδό ρήξη τενοντίου πετάλου\nΠοια είναι η επέμβαση που πραγματοποιείται και τι συμβαίνει με την μετεγχειρητική αποκατάσταση;\nH επέμβαση είναι συνήθως αρθροσκοπική αποκατάσταση της ρήξης του επιχειλίου χόνδρου (Bankart lesion), ενώ σε κάποιες περιπτώσεις χρείαζεται πιο σύνθετη αποκατάσταση αναλόγως των βλαβών, της χρονιότητας της κατάστασης, της ηλικίας και των δραστηριοτήτων του ασθενούς. Η μετεγχειρητική αποκατάσταση διαρκεί περίπου 8 έως 12 εβδομάδες, κατά την οποία ο ασθενής ακολουθεί εξατομικεύμενο πρόγραμμα φυσικοθεραπείας – κινησιοθεραπείας.